<QUEST><TI><TI-INTRO>SUULINE KÜSIMUS <QREF QID="H-2010-0239">H-0239/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28241">Silvana Koch-Mehrin</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0239">Teema: Eelarve läbivaatamine</OBJECT><CONTENT><PARA>Komisjon algatas nõukogu ja Euroopa Parlamendi poolt 2006. aastal nõutud eelarve läbivaatamise 2007. aastal (SEK(2007)1188). Euroopa Parlament ja nõukogu nõudsid, et komisjon viiks läbi kõiki ELi kulutusi (sh ühist põllumajanduspoliitikat) ja vahendeid hõlmava täieliku ja laiaulatusliku läbivaatamise ning esitaks selle kohta 2008.−2009. aastal aruande, tehes ettevalmistusi uue konsensuse saavutamiseks ELi kulutustega seotud poliitika suundumuste osas, et tulla toime järgmise aastakümne ja kaugema tuleviku probleemidega.</PARA><PARA>Praegu näib ebatõenäoline, et asjaomane eelarve läbivaatamine saaks valmis enne mitmeaastase finantsraamistiku esitamist 2011. aasta esimeses kvartalis, kuna komisjoni president Barroso soovib eelnevat kokkulepet ELi 2020. aasta strateegia osas ja see on kavandatud 2010. aasta juuni Euroopa Ülemkogu kohtumiseks.</PARA><PARA>Väga oluline on määrata kindlaks parlamendi roll ELi 2020. aasta strateegiaga seoses eelarve läbivaatamise kontekstis või määrata kindlaks muud võimalused eelarve reformimiseks enne järgmist mitmeaastast finantsraamistikku. Kas komisjonil oleks võimalik kinnitada, et tulemas on eelarve läbivaatamise protsess, kuhu varasemate plaanide ja aluslepingu kohaselt kaasatakse ka Euroopa Parlament?</PARA></CONTENT></QUEST>