<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0095">O-0095/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON><BRK/><COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR></TI><OBJECT OBJID="OBJ0095">Teema: Euroopa finantsstabiilsuse tagamise vahend ja Euroopa finantsstabiilsusmehhanism ning kavandatav tegevus</OBJECT><CONTENT><PARA>Euroopa finantsstabiilsusmehhanism kehtestati 11. mail 2010 (nõukogu määrus (EL) nr 407/2010<FNREF FNIDREF="FN1"/>). 7. juunil 2010 kehtestasid euroala liikmesriigid Euroopa finantsstabiilsuse tagamise vahendi ning nad tagavad selle vahendi kaudu antavad laenud kuni 440 miljardi euro väärtuses. 18. veebruaril 2002. aastal loodi liikmesriikide maksebilansi toetamiseks keskmise tähtajaga rahalise abi süsteem (nõukogu määrus (EÜ) nr 332/2002<FNREF FNIDREF="FN2"/>).</PARA><PARA>1. Kas komisjon võiks selgitada, millise tähenduse saavad praktikas sõnad „piiratud maksete assigneeringute suhtes kohaldatava omavahendite ülemmäära piiresse jääva varuga” ELi iga-aastase eelarve ja mitmeaastase finantsraamistiku jaoks ning milline on seos Ecofini järeldustes nimetatud 60 miljardi euroga?</PARA><PARA>2. Võttes arvesse, et mõlemad vahendid, st Euroopa finantsstabiilsuse tagamise vahend ja Euroopa finantsstabiilsusmehhanism, oli vaja luua kiiresti ja ajutiselt, kas komisjon on valmis hindama nende kahe vahendi mõju?</PARA><PARA>3. Millised kaitsemeetmed hoiavad ära nende vahendite võimaliku kõrvalmõju Euroopa Investeerimispanga laenudele ja rahastamisele?</PARA><PARA>4. Kas tagantjärele mõeldes ei oleks olnud parem, kui need vahendid oleksid olnud olemas juba enne kriisi, ning milliseid järeldusi, sealhulgas ELi otsusprotsessi suhtes, tuleks ELil sellest hiljutisest õppetunnist teha?</PARA><PARA>5. Millal kavatseb komisjon esitada oodatud seadusandliku ettepaneku võlakriisi ohjamise sõltumatu mehhanismi kohta ja milline oleks selle õiguslik alus?</PARA><PARA>6. Kuidas kavatseb komisjon tagada Euroopa Parlamendi kaasamise seoses kõigi nende uute menetlustega?</PARA><PARA>7. Kuidas hakkab toimuma intressimäärade ja vahendite eraldamise kooskõlastamine Euroopa finantsstabiilsuse tagamise vahendi ja Rahvusvahelise Valuutafondi vahel ning milline on mõju, kui nende panus ei ole samaväärne?</PARA><PARA>8. Kuidas lahendatakse euroalasse mittekuuluva liikmesriigi vajadus, kui Euroopa finantsstabiilsusmehhanismi vahendid juhtuvad otsa saama?</PARA><PARA>9. Miks kasutati määruse (EL) nr 407/2010 õigusliku alusena Euroopa Liidu toimimise lepingu artikli 122 lõiget 2 ja määruse (EÜ) nr 332/2002 õigusliku alusena EÜ asutamislepingu artikli 352 (endine artikkel 308)?</PARA><FN FNID="FN1">  ELT L 118, 12.5.2010, lk 1.</FN><FN FNID="FN2">  ELT L 53, 23.2.2002, lk 1.</FN></CONTENT></QUEST>