<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0141">O-0141/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON> ja <PERSON ID="4294">Heide Rühle</PERSON> <COMMITTEE COMMID="2867">Siseturu- ja tarbijakaitsekomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0141">Teema: Online-hasartmängud hiljutiste Euroopa kohtu otsuste kontekstis</OBJECT><CONTENT><PARA>Euroopa Kohus kinnitab oma otsuses C-42/07, et iga liikmesriik on vaba määrama kindlaks oma hasartmängupoliitika eesmärgid ja määratlema soovitud kaitsetaseme. Seetõttu on igal liikmesriigil lubatud keelata ettevõtjatel pakkuda nimetatud liikmesriigi territooriumil hasartmänge internetis, isegi kui need ettevõtjad asuvad teises liikmesriigis, kus nad seaduslikult osutavad analoogseid teenuseid. Siiski peaksid (teenuste osutamise vabaduse) piirangud olema asjaomase liikmesriigi seatud eesmärgi või eesmärkide saavutamiseks sobivad, need peavad olema proportsionaalsed ja neid tuleb kohaldada mittediskrimineerivalt.</PARA><PARA>Euroopa Kohus rõhutab seda viimast punkti oma otsuses C-153/08. Seda silmas pidades on siseriiklikud õigusnormid konkreetse eesmärgi saavutamiseks sobivad üksnes juhul, kui seda tehakse ühtselt ja süstemaatiliselt. Samal ajal tegelevad mitmed liikmesriigi oma sellealase õigusliku raamistiku läbivaatamisega.</PARA><PARA>Viidates oma 10. märtsi 2009. aasta resolutsioonile online-hasartmängude aususe kohta (<ANCHOR ID="1" FAMILY="TA" TYPE="P6-TA" YEAR="2009" NUMBER="0097">P6_TA(2009)0097</ANCHOR>), esitab Euroopa Parlament komisjonile järgmised küsimused:</PARA><PARA>1. Milliseid meetmeid kavatseb komisjon võtta kõnealuseid Euroopa Kohtu online-hasartmänge käsitlevaid otsuseid silmas pidades ning milline on praegune olukord rikkumismenetluste osas, mille komisjon on algatanud mitme liikmesriigi vastu, et kontrollida online-hasartmänguteenuste piiriülest osutamist piiravate siseriiklike meetmete kooskõla ühenduse õigusaktidega?</PARA><PARA>2. Kas komisjon võiks kommenteerida kõnealuste Euroopa Kohtu otsustega seoses viimasel ajal liikmesriikides toimunud õigusloomega seotud arengut?</PARA><PARA>3. Kas komisjonil on kavas luua ühine õiguslik raamistik suureneva piiriülese online-hasartmängudega seotud tegevuse jaoks, et tagada vastutustundlik ümberkäimine online-hasartmängudega, eesmärgiga kaitsta haavatavaid tarbijaid, ennetada sõltuvust ja kompulsiivset käitumist ning vältida organiseeritud kuritegevust?</PARA></CONTENT></QUEST>