<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000198">O-000198/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1913">Evelyne Gebhardt</PERSON>, <PERSON ID="96718">Olga Sehnalová</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000198">Teema: Sama kaubamärgi ja pakendiga toodete erinev kvaliteet</OBJECT><CONTENT><PARA>Meedias on kajastatud mitmesuguste uuringute tulemusi, milles juhitakse tähelepanu eriomasele toodete kvaliteediga seotud probleemile.</PARA><PARA>Nimelt on esinenud arvukalt juhtumeid, kus ühtsel turul turustatakse tooteid, mis on küll sama kaubamärgi ja pakendiga, kuid erineva kvaliteediga: kõrgema kvaliteediga tooted suunatakse Lääne-Euroopa turule ning madalama kvaliteediga tooted Kesk- ja Ida-Euroopa turule.</PARA><PARA>Probleem ei seisne ainult selliste toodete kvaliteedis ja ohutuses, vaid ka Euroopa tarbijate tõsises diskrimineerimises, sest rikutakse olemasolevaid ELi õigusakte, mille kohaselt müüja ei tohi toodete müümisel või teenuste osutamisel kliente diskrimineerida.</PARA><PARA>Antud olukorda võib tõlgendada diskrimineerimisena, sest eri liikmesriikide tarbijatele, kes ostavad sama kaubamärgi ja pakendiga tooteid, mida turustatakse ka siseturu muudes piirkondades, ei saa osaks sama kvaliteeditase: tegelikult on teatavates liikmesriikides tarbijatele kättesaadavad ainult madalama kvaliteediga tooted.</PARA><PARA>Ausa kaubandustava kohaselt tuleks sama kaubamärgiga, kuid madalama kvaliteediga tooteid müüa odavamalt ning toodetel tuleks selgelt välja tuua toodete kvaliteet ja koostis.</PARA><PARA>Palume komisjonil viia antud küsimuses läbi tõsiseltvõetava uuringu, milles arvestataks toodete kvaliteedi ja ohutusega seotud eesmärke tarbijakaitses ja tarbijaõigusi.</PARA><PARA>Kas komisjon on nõus väitega, et sellise kaubandustavaga rikutakse tõsiselt siseturu- ja tarbijakaitse-eeskirju?</PARA><PARA>Mida kavatseb komisjon sellega seoses ette võtta?</PARA></CONTENT></QUEST>