<QUEST VERSION="2"><TI><TI-INTRO>Infotunni küsimus <QREF QID="H-2011-000125">H-000125/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 aprill osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000125">Teema: Pagulasseisund Türgis</OBJECT><CONTENT><PARA>Türgi on ühinenud 1951. aasta Genfi pagulasseisundi konventsiooni ja selle protokolliga. Kuid Türgi on seadnud konventsioonile geograafilistest piirangutest tulenevad reservatsioonid. Täpsemalt on Türgi otsustanud piirduda ainult nende varjupaigataotluste läbivaatamisega, mis on seotud Euroopas aset leidnud juhtumitega. See tähendab seda, et mitte ükski väljastpoolt Euroopat pärit kodanike esitatud varjupaigataotlus ei ole Türgi riigi silmis vastuvõetav. Sellega rikutakse Genfi konventsioonis määratletud pagulaste õigusi ja see ei ole kooskõlas ELi põhiõiguste hartaga (artiklid 18 ja 19) ega võrdse kohtlemise põhimõttega. </PARA><PARA>Kas EL on oma tegevuse või tegemata jätmisega nõustunud nende Genfi konventsioonile seatud paradoksaalse olemusega reservatsioonidega, mis rikuvad humaansuse ja võrdse kohtlemise põhimõtteid? Kas EL on nõudnud Türgilt reservatsioonide tühistamist?</PARA></CONTENT></QUEST>