<QUEST><TI><TI-INTRO>SUULINE KÜSIMUS <QREF QID="H-2010-0150">H-0150/10</QREF></TI-INTRO><TI-SESSION>Küsimuste tunniks osaistungjärgul - aprill 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="4482">Rodi Kratsa-Tsagaropoulou</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0150">Teema: Finantsjärelevalvemehhanismid liikmesriikides</OBJECT><CONTENT><PARA>Komisjoni volinik majandus- ja rahandusküsimustes Olli Rehn on osutanud, et kriisi peamine õppetund on see, et me peame viivitamata teostama põhjalikumat ja ulatuslikumat järelevalvet majanduspoliitika üle, eelkõige tehes õigeaegselt kindlaks ja kõrvaldades tasakaalustamatusilmingud, et tagada euroala makromajanduslik stabiilsus. Arvestades, et komisjonil on Lissaboni lepingu artikli 121 ja 126 alusel olemas liikmesriikide finantspoliitika järelevalveks vajalikud vahendid ja mehhanismid ning arvestades, et enamiku liikmesriikide eelarvepuudujääk ületab suuresti piirmäära 3%, palun komisjonil vastata järgmistele küsimustele:</PARA><PARA>Kas komisjon kavatseb tõhustada järelevalve ennetavat aspekti? Kui jah, siis milliste vahendite ja menetluste abil? Kas komisjon kavatseb esitada ettepanekuid euroala majandusliku lähenemise tõhustamiseks? Kas komisjon kavatseb edendada liikmesriikides kohustuslikke struktuurimuudatusi nii, et liikmesriigid võiksid need sisse viia niipea, kui riigi rahandus seda võimaldab?</PARA></CONTENT></QUEST>