<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000024">O-000024/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4348">Emilio Menéndez del Valle</PERSON>, <PERSON ID="96930">Vital Moreira</PERSON><BRK/><COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR></TI><OBJECT OBJID="OBJ000024">Teema: Ettepanek võtta vastu nõukogu otsus Euroopa - Vahemere piirkonna sooduspäritolureeglite piirkondliku konventsiooni sõlmimise kohta</OBJECT><CONTENT><PARA>Euroopa – Vahemere piirkonna sooduspäritolureeglite piirkondlik konventsioon märgib olulist edasiminekut tõelise Euroopa – Vahemere vabakaubanduspiirkonna loomise ning piirkonna sotsiaalse ja majandusliku integreerimise suunas.</PARA><PARA>1.  Mil viisil peaks selle uue vahendi heakskiitmine komisjoni arvates muutma tõhusamaks ELi reaktsiooni araabia kevadele Vahemere lõunapiirkonnaga demokraatia ja ühise heaolu nimel toimuva partnerluse raames ning reaktsiooni muutuvale naabrusele?</PARA><PARA>2.  Konventsioon ei hõlma vaidluste lahendamise mehhanismi. Vaidluste korral peavad pooled kasutama neid vaidluste lahendamise mehhanisme, mis, juhul kui üldse, sisalduvad konkreetsetes vabakaubanduslepingutes. Kas komisjon võiks selgitada, miks see nii on ja kuidas on komisjoni arvates konventsiooni jõustudes võimalik vaidlusi tõhusalt lahendada? </PARA><PARA>3.  Kas komisjon võiks selgitada, miks konventsioon ei sisalda ülevaatamist või parandamist käsitlevaid sätteid? Kas komisjon kavandab tulevikus läbi viia mõjuhinnangut konventsiooni toimimise kohta? Kas komisjon nõustub, et süsteem on vaja uuesti läbi vaadata? Milliseid konventsioonis sätestatud aspekte on võimalik parandada?</PARA><PARA>4.  Hoolimata ELi ja Iisraeli vahelisest tehnilisest kokkuleppest ekspordivad teatud ettevõtted ELi ja Iisraeli vahelise assotsiatsioonilepingu raames Euroopa Liitu okupeeritud aladelt pärinevaid kaupu. ELi liikmesriikide tolliasutustel pole võimalik eraldi kontrollida igat üksikut saadetist, samas esineb ka Iisraelist pärit tollidokumentides märgitud postikoodide kasutuses olulisi puudujääke. Kuidas kavatseb komisjon tagada konventsiooni tõhusa rakendamise nii, et võimalike kuritarvituste oht ei suurene? Milliseid täiendavaid meetmeid kavatseb komisjon kas kahepoolselt või konventsiooni raames rakendada tagamaks, et Iisraeliga vastavat tehnilist kokkulepet mitte sõlminud osalisriigid kohaldavad enne kumulatsiooni samalaadseid eeskirju? Kuidas kavatseb komisjon koostöös liikmesriikide tollidega tagada, et tehnilist kokkulepet kohaldatakse ka kumuleeritud toodete osas?</PARA><PARA>5.  Kas komisjon kaalub võimalust muuta tehniline kokkulepe Euroopa tasandil õiguslikult siduvaks kokkuleppeks?</PARA></CONTENT></QUEST>