<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0090">O-0090/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28278">Luis Yáñez-Barnuevo García</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0090">Teema: Valmistumine 14. juulil 2010. aastal Brasiilias toimuvaks ELi ja Brasiilia tippkohtumiseks</OBJECT><CONTENT><PARA>Kas nõukogu võiks teada anda, millised eesmärgid on uuel tippkohtumisel peale tsiviillennundust käsitlevale kokkuleppele allakirjutamise?</PARA><PARA>Kui tuletada meelde 6. oktoobril 2009. aastal Stockholmis toimunud ELi ja Brasiilia kolmandal tippkohtumisel tehtud järeldusi ja võetud kohustusi, siis millist olulist edasiminekut on saavutatud eeskätt kliimamuutuse valdkonnas ja taastuvenergia kasutamisel säästva arengu ja vaesuse vastu võitlemise kontekstis?</PARA><PARA>Kas Stockholmis kokku lepitud bioloogilise mitmekesisuse säilitamise ja säästva kasutamise ning ökosüsteemidega seotud teenuste valdkonnas seatud eesmärgid on saavutatud?</PARA><PARA>Kas vastavalt G20 Pittsburghi tippkohtumisel vastu võetud deklaratsioonile lõpetatakse Doha arengukava üle peetavad läbirääkimised 2010. aastal?</PARA><PARA>Võttes arvesse Brasiilia ja Euroopa Liidu võetud desarmeerimise ja relvade leviku tõkestamise alaseid kohustusi, siis millise hinnangu annab Euroopa Liit Brasiilia ja Iraani praegustele suhetele?</PARA><PARA>Millisel seisukohal on Euroopa Liit Brasiilia kavatsuse suhtes saada ÜRO Julgeolekunõukogu alaliseks liikmeks ja mida arvab EL Brasiilia tehtud ÜRO reformimise ettepanekutest?</PARA><PARA>Kui kaugele on jõutud ühise tegevuskava elluviimisega pärast selle vastuvõtmist ELi ja Brasiilia teisel tippkohtumisel, mis toimus 2008. aasta detsembris Rio de Janeiros?</PARA><PARA>Kuidas kavatseb nõukogu Mercosuriga vabakaubanduslepingu sõlmimise üle peetavate läbirääkimiste edendamiseks ületada ELi sisesed erimeelsused, eeskätt põllumajanduse valdkonnas?</PARA><PARA>Kuna on alustatud läbirääkimisi Mercosuriga kahe piirkonna vahelise strateegilise assotsiatsioonilepingu sõlmimiseks ning võttes arvesse asjaolu, et Brasiiliast saab 2010. aasta teisel poolel Mercosuri ajutine eesistuja, siis kuidas saaks tippkohtumisega aidata kaasa ELi ja Mercosuri läbirääkimiste edendamisele?</PARA></CONTENT></QUEST>