<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0111">O-0111/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="38845">Pierre Pribetich</PERSON> <COMMITTEE COMMID="816">Tööstuse, teadusuuringute ja energeetikakomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0111">Teema: Euroopa kosmosepoliitika: kosmosetehnoloogia kasutamine Maal</OBJECT><CONTENT><PARA>Euroopa Liit ja tema liikmesriigid on osalenud kosmosetehnoloogia ja -teaduse rahastamises ja arendamises üle kolmekümne aasta. EÜ ja Euroopa Kosmoseagentuuri (ESA) raamlepingu vastuvõtmine 2003. aasta novembris viis järk-järgult Euroopa kosmosepoliitika loomiseni. 22. mai 2007. aasta kosmosenõukogu resolutsiooniga kinnitati võetud kohustusi. Lissaboni lepingu projekt ja ELi toimimise lepingu artikkel 189 annavad Euroopa Liidule õigusliku raamistiku poliitikaalgatuste tegemiseks nõukogu resolutsioonide alusel.</PARA><PARA>1. Kas nõukogu eesistuja võiks Euroopa kosmoseturu 7%-list aastast kasvu arvestades EP-le poliitiliste algatuste osas kinnitada, et ta kohustub suurendama kosmose osa Lissaboni strateegias, eelkõige teadus- ja arendustegevuses ning Euroopa tööstuse konkurentsivõimes, võttes aluseks, et Euroopa tehnoloogiapõhine kosmosetööstus täidab olulise osa maailma ärilistest vajadustest satelliitide tootmise, väljasaatmise ja teenuste osas? </PARA><PARA>2. Kas nõukogu eesistujariik on teinud otsuse poliitikasuundade osas kahes järgnevas prioriteetses valdkonnas:</PARA><PARA>a. Galileo ja Egnos – koostöö rahvusvaheliste partneritega süsteemi ja rakenduste ühilduvuse ja koostalitlusvõime tagamiseks ning teadus- ja arendustegevuse parim kasutusviis satelliitnavigatsioonisüsteemide, telekommunikatsiooni satelliitvõrkude, teenuste ja rakenduste jaoks;</PARA><PARA>b. programm Kopernikus – liikmesriikide maavaatlusinfrastruktuuride kasutamine, nende rahastamine, õiguslik raamistik ning andme- ja teabepoliitika, eeldades, et see on avalik hüve?</PARA><PARA>3. Arvestades, et kosmosesüsteem on strateegiline vara, mis kindlustab ELi sõltumatuse, milline on nõukogu nägemus Euroopa kosmosepoliitika juhtimismudelist kolmes valdkonnas: a) kosmos ja turvalisus; b) kosmoseuuringud, sealhulgas mehitatud uuringud ja c) kosmos ja kliimamuutus?</PARA><PARA>4. Kas nõukogu eesistujariik kavatseb uurida ja toetada praegu väljatöötatavaid kommertsotstarbelisi suborbitaalseid kosmoselende, kuna Ameerika Ühendriigid on juba esitanud vastavaks tegevuseks eeskirjad ja kosmosejaamu valmistatakse ette?</PARA></CONTENT></QUEST>