<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000229">O-000229/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON><BRK/><COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR></TI><OBJECT OBJID="OBJ000229">Teema: Kuidas sobivad Saksamaa ja Ühendkuningriigi maksustamiskokkulepped Šveitsiga ELi hoiuseintresside maksustamise direktiiviga?</OBJECT><CONTENT><PARA>Hiljuti sõlmisid nii Saksamaa kui ka Ühendkuningriik kahepoolse maksustamiskokkuleppe Šveitsiga. Saksamaa ja Šveitsi kokkuleppe artikli 18 kohaselt arvestatakse Šveitsis pangakontot omavate Saksamaa kodanike hoiustelt, investeeringutelt jms saadud tuludelt maha lõplik kinnipeetav maks. Kokkulepe näeb ette nii ühekordse makse Šveitsi pankade poolt algselt välja makstud varem saamata jäänud tulu eest kui ka intresside ja kapitalilt teenitud tulu jooksva maksustamise. Samas on kinnipeetav maks Šveitsi pangasaladuse kaitseks anonüümne. Teised liikmesriigid võivad kavandada samasuguste kokkulepete sõlmimist ning Hispaania ja Prantsusmaa seda praegu kaaluvadki.</PARA><PARA>1. Kas Saksamaa ja Šveitsi vaheline maksustamiskokkulepe, mille artiklis 18 kehtestatakse kinnipeetava maksu määraks 26,375%, sobib komisjoni arvates kokku ELi hoiuseintresside maksustamise direktiiviga (ELHIMD) ning ELi ja Šveitsi Konföderatsiooni vahelise kokkuleppega, milles nähakse ette ELHIMDs sätestatuga võrdväärsed meetmed – kusjuures viimase kohaselt on kinnipeetava maksu määr 35%? Kas kokkuleppe artiklis 20 sätestatud krediidisüsteem on piisav, ka Ühendkuningriigi 48% suuruse kinnipeetava maksu määraga võrreldes? Kas komisjon on saanud hinnata Ühendkuningriigi ja Šveitsi vahelise kokkuleppe tingimusi ja kui on, siis kuidas ta kokkuleppe sätteid hindab?</PARA><PARA>2. Kuidas mõjutab kõnealune kokkulepe komisjoni arvates praegu ELHIMD üle nõukogus peetavaid läbirääkimisi ning kuidas see kokkulepe üldisemas plaanis sobib väljakuulutatud eesmärgiga tugevdada ELi tasandil liikmesriikide vahelist maksupoliitika kooskõlastamist? Kas komisjoni või teiste liikmesriikide arvates takistab kokkulepe ELHIMD arengut? Mida teeb komisjon ELHIMD sätete kaitseks ja selle direktiivi läbivaatamise edendamiseks?</PARA><PARA>3. Kas liikmesriikidel on õigus selliste kahepoolsete lepingute üle läbirääkimisi pidada, kui sama küsimust puudutavad eeskirjad on ELHIMDs juba sätestatud? Kas komisjon leiab, et ta peaks aktiivsemalt teostama liikmesriikide ja kolmandate riikide vaheliste kahepoolsete maksustamiskokkulepete eelkontrolli? Kas komisjon on Saksamaa või Ühendkuningriigi ja Šveitsi vahelistes läbirääkimistes osalenud või on temaga nendega seoses konsulteeritud? Kas komisjon kavatseb edaspidi sellistesse kolmandate riikidega peetavates läbirääkimistes osaleda või nende suhtes arvamust avaldada?</PARA><PARA>4. Kuidas seondub kõnealune kokkulepe OECD teabevahetuse näidislepingu artikliga 26 ning kas see pärsib automaatse teabevahetuse arengut maksustamisküsimustes?</PARA></CONTENT></QUEST>