<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000125">O-000125/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="2054">Heidi Hautala</PERSON>, <PERSON ID="4385">Hélène Flautre</PERSON>, <PERSON ID="96815">Judith Sargentini</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000125">Teema: Tagasivõtulepingud</OBJECT><CONTENT><PARA>Nõukogu kutsus Stockholmi programmis komisjoni üles esitama hinnangut ELi tagasivõtulepingute ja käimasolevate läbirääkimiste kohta. Komisjoni teatis tagasivõtulepinguid käsitleva hindamise ja tulevikustrateegia kohta esitati 23. veebruaril. Nõukogu järeldused selle teatise kohta võetakse vastu juunis toimuval nõukogu kohtumisel.</PARA><PARA>Tagasivõtulepingud on saanud kriitika osaliseks, eriti kodanikuühiskonna, inimõiguste kaitsjate ja Euroopa Parlamendi poolt, sest nendes ei järgita tagasivõetud isikute inimõigusi. Mittetagasisaatmise põhimõte on inimõigusi käsitleva rahvusvahelise õiguse alus ja seda tuleb austada. ELi liikmesriigid ei ole seda õigusnormi alates 11. septembri 2001. aasta rünnakust siiski täielikult järginud. Nagu on märkinud komisjon, ei ole tagasivõtmiste kohta olemas täielikku teavet ning puudub mehhanism, mille abil jälgida, mis juhtub inimestega pärast nende tagasivõtmist. </PARA><PARA>Tundub, et kogu ELi tagasivõtupoliitika tuleks puuduste kõrvaldamiseks läbi vaadata. </PARA><PARA>– Kas nõukogu kavatseb läbivaadatud tagasivõtupoliitika juunis esitada?</PARA><PARA>– Kas nõukogu kavatseb järgida komisjoni soovitusi 10–15, et suurendada inimõiguste järgimise tagatisi tagasivõtulepingutes, eelkõige seoses tagasivõetud isikute olukorra jälgimise ja peatamisklausliga juhuks, kui rikutakse põhiõigusi?</PARA><PARA>– Kas nõukogul oleks vaja, et tagasivõtulepingute rakendamise hindamiseks kogutaks rohkem statistilist teavet ja andmeid, eelkõige tagasivõetud isikute varjupaigataotluste menetlemise kohta?</PARA><PARA>– Kas nõukogu tagab, et tagasivõtupoliitika on läbipaistev ja üldsusel on juurdepääs kahepoolsetele rakendusprotokollidele? </PARA><PARA>– Kuidas reageerib nõukogu muudele komisjoni soovitustele, eelkõige hinnangule, mis käsitleb vajadust kolmandate riikide kodanikke käsitlevate klauslite järele? </PARA></CONTENT></QUEST>