<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0072">O-0072/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4267">Udo Bullmann</PERSON> <GRPOL GRPOLID="2949">S&amp;D</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0072">Teema: Krediidireitingu agentuurid</OBJECT><CONTENT><PARA>Üha enam on kuulda teravat kriitikat krediidireitingu agentuuride negatiivse rolli kohta praeguses kriisis, kuid selle liiga suure rolliga, mis agentuuridel on mitte ainult ettevõtete, vaid ka majanduse, sh liikmesriikide riskide hindamisel, on vähe tegeletud ja seda on vähe piiratud. Praeguseks ollakse ühel meelel, et krediidireitingu agentuurid ei suutnud ette näha kriisi kõrge riskitasemega hüpoteeklaenude (subprime) turul ega hinnata objektiivselt krediidiriski mitme finantsskandaaliga seoses. Nende roll praeguse riigivõlakriisi süvendamises on toonud kaasa tõsiseid süüdistusi.</PARA><PARA>Hiljuti vastu võetud määruses, mis puudutab järelevalveaspekte, läbipaistvust ja huvide konflikti, ei käsitleta ELi õigusaktidega kehtestatud arvukaid nõudeid nende reitingute kasutamisele. </PARA><PARA>Hinnatavate poolt kinni makstud krediidireitingute ja finantsturgude ebastabiilsust süvendada võivate reitingute usaldamine sedavõrd suurel määral on demokraatlikku aruandekohustust silmas pidades poliitiliselt vastuvõetamatu ning nii liikmesriikide kui ka erasektori jaoks majanduslikult riskantne. Milliseid viivitamatuid meetmeid kavatseb komisjon võtta, et tagada sektoris suurem läbipaistvus, tõeline konkurents ning olukord, kus reitingute usaldamist on vähem reguleeritud? Kas komisjon kavatseb alustada sektoris uurimust, et tegeleda tasude küsimuse muude aspektidega?</PARA><PARA>Kas komisjon kaalub Euroopa avaliku krediidireitingu agentuuri loomist ja seda mitte ainult olemasolevatele konkurentsi pakkumiseks, vaid ka selliste agentuuride majandusmudeli puudujääkide korvamiseks? Kas komisjon on kaalunud võimalust, et olemaseolevad reitinguid koostavad riiklikud asutused võiksid hakata hindama liikmesriikide majanduslikku olukorda? </PARA></CONTENT></QUEST>