<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0011">O-0011/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23864">Toomas Savi</PERSON>, <PERSON ID="23830">István Szent-Iványi</PERSON> ja <PERSON ID="2128">Paavo Väyrynen</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0011">Teema: Kallaletung mari rahvusliku liikumise Mari Ušem juhatuse liikmele ja kirjandusajakirja Ontšõko toimetajale Galina Kozlovale</OBJECT><CONTENT><PARA>Venemaa Föderatsiooni Mari Vabariigi (Mari El) pealinnas Joškar-Olas tungiti 25. jaanuari õhtul jõhkralt kallale Galina Kozlovale, Mari Nõukogu esimehe ja 2006. aasta Sahharovi preemia kandidaadi Vladimir Kozlovi abikaasale. Peksmisest tingitud näovigastuste ja nägemiskahjustuse tõttu viibib Kozlova endiselt haiglas. </PARA><PARA>Euroopa Parlament võttis 2005. aasta kevadel vastu resolutsiooni (<ANCHOR ID="1" FAMILY="TA" TYPE="P6-TA" YEAR="2005" NUMBER="0185">P6_TA(2005)0185</ANCHOR>) inimõiguste ja demokraatia põhimõtete rikkumise kohta Venemaa Föderatsiooni Mari Eli Vabariigis. Resolutsiooni kohaselt on Mari Elis „jätkuvalt ja sagedasti rünnatud, taga kiusatud ning hirmutatud mitteriikliku massimeedia ajakirjanikke ja korrespondente, milliste intsidentide hulka kuuluvad ka kolme ajakirjaniku tapmine 2001. aastal ja Vladimir Kozlovi peksmine 4. veebruaril 2005”. Mari rahva juhte rünnatakse ebatavaliselt sageli, nagu tõendab ka Soome-Ugri Rahvaste Noorteasssotsiatsiooni esimehe Vassili Petrovi peksmine 26. augustil 2005. aastal. Toodud faktid tõendavad inimõiguste ja väikerahvaste õiguste pidevat rikkumist Venemaa Föderatsioonis. <BRK/></PARA><PARA>Mida kavatseb komisjon ette   võtta, et parandada inimõiguste ja vähemuste olukorda Venemaal, eelkõige   Mari Elis? <BRK/></PARA><PARA>Miks ei taha komisjon   tõstatada seda küsimust Euroopa Liidu ja Venemaa korralise inimõigustedialoogi   raames?</PARA></CONTENT></QUEST>