<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0065">O-0065/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4342">Joseph Daul</PERSON>, <PERSON ID="1845">Lutz Goepel</PERSON> ja <PERSON ID="4528">Neil Parish</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0065">Teema: Toiduainete hinnatõus</OBJECT><CONTENT><PARA>Järsult suurenev nõudlus kogu maailmas, inimtoiduga seotud vajaduste suurenemine, eelkõige kiirelt areneva majandusega riikides, suur nõudlus loomasöödaks ette nähtud tooraine järele, põllumajandussaaduste kasutamine muul eesmärgil kui toiduna, sealhulgas eelkõige biokütuse tootmine, üleüldine varude vähenemine, nafta hinna tõus, spekulantide tegevus ning saaki mõjutavad ilmastikuolud on toonud kaasa põllumajandusliku tooraine tootmishinna tõusu.</PARA><PARA>Põllumajandussaaduste hinnatõus kajastub ka toiduainete hinnas. Kõige suuremat kahju toob see loomakasvatajatele, kes vajavad rohkelt teravilja. Kuid iseenesestmõistetavalt kahjustab see ka tarbijate huve, kuna nende ostujõud väheneb.</PARA><PARA>Teravilja hinna tõusu piiramiseks võttis Euroopa Liidu põllumajandusministrite nõukogu 26. septembril vastu otsuse, mille Euroopa Parlament heaks kiitis, kaotada turustusaastaks 2008 ajutiselt maa tootmisest kõrvaldamise kohustus ning komisjon tegi ettepaneku kaotada teraviljatollid.</PARA><PARA>Samas nõuab piima ja loomasöödaks ette nähtud põllumajandusliku tooraine hinnatõus lisameetmete võtmist. </PARA><PARA>Kas komisjonil on kavas võtta tarbijate huvide kaitsmiseks lisameetmeid põhitoiduainete hinnatõusu ärahoidmiseks ja piiramiseks?</PARA></CONTENT></QUEST>