<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0132">O-0132/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1394">Bill Newton Dunn</PERSON> ja <PERSON ID="38613">Metin Kazak</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="28155">Edit Herczog</PERSON> <GRPOL GRPOLID="2949">S&amp;D</GRPOL> fraktsiooni nimel, <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON>, <PERSON ID="28572">Georgios Papastamkos</PERSON>, <PERSON ID="4345">Tokia Saïfi</PERSON> ja <PERSON ID="1073">Cristiana Muscardini</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0132">Teema: ELi sise- ja välispiiride ülese ebaseadusliku kaubanduse kontrolli alla võtmine</OBJECT><CONTENT><PARA>Septembris käivitati Euroopa Parlamendi foorum võitluseks salakaubaveo, võltskaupade ja organiseeritud kuritegevuse vastu. Nimetatud foorum on osapoolte vaheline mitmeid sidusrühmi hõlmav organ, mille eesmärk on juhtida tähelepanu ohule, mida salakaubavedu, võltskaubad ja piraatlus põhjustavad Euroopa kodanike tervisele, turvalisusele ja majanduslikule heaolule, ning toetada komisjoni ja hiljuti loodud Euroopa võltsimise ja piraatluse seirekeskuse tegevust.</PARA><PARA>ELi välispiiridel tollis konfiskeeritud võltskaupu iseloomustavad andmed näitavad võltskaupade veo pidevat kasvu, kusjuures need kaubad, näiteks ravimid, mänguasjad, mehhaanilised ja elektriseadmed ning kiirestiliikuvad või kiirestiliikuvate osadega tarbekaubad on tarbijate tervisele ohtlikud.</PARA><PARA>Tohutu probleem on selliste aktsiisimaksuga maksustatavate kaupade nagu tubakas ja alkohol ebaseaduslik sissevedu ELi ja nendega kaubitsemine. Probleemi ulatus on erinevates ärivaldkondades erinev.</PARA><PARA>Kogu selline kaubandus ohustab üha enam inimeste tervist ja ausate kodanike töökohti ning võtab liikmesriikidelt miljardeid eurosid maksutulu. Mida konkreetselt soovitab nõukogu ette võtta, et ELi sise- ja välispiiride ülene ebaseaduslik kaubandus nõuetekohaselt kontrolli alla saada?</PARA></CONTENT></QUEST>