<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0150">O-0150/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96659">János Áder</PERSON>, <PERSON ID="23821">József Szájer</PERSON>, <PERSON ID="28167">Corien Wortmann-Kool</PERSON>, <PERSON ID="28252">Richard Seeber</PERSON>, <PERSON ID="28390">Pilar del Castillo Vera</PERSON>, <PERSON ID="28291">Romana Jordan Cizelj</PERSON>, <PERSON ID="23816">András Gyürk</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0150">Teema: Mürgisest mudast põhjustatud suurõnnetus Ungaris</OBJECT><CONTENT><PARA>Ungari suurim keskkonnaõnnetus juhtus 4. oktoobril 2010, kui purunes alumiiniumitehase jäätmehoidla sein ja välja voolas miljon kuupmeetrit mürgist muda, mis ujutas üle külasid ja linnu ning mille tagajärjel hukkus kaheksa ja vigastada sai mitusada inimest. Mürgine muda on reostanud ka põllumaid ja veekogusid ning reostatud alade puhastamiseks läheb vaja palju jõudu ja aega. Mitusada perekonda on kaotanud kodu ja elatise. Täpsed andmed kahju kohta ei ole veel kättesaadavad, kuid esialgsete arvutuste kohaselt võib kahju ulatuda kaugelt üle saja miljoni euro.</PARA><PARA>Kuivõrd Ungari juhtum ja muud 20. sajandi tööstusõnnetused Euroopas näitavad, et niisugused õnnetused võivad juhtuda alati ja kõikjal, kuid ELi Solidaarsusfond ei võimalda liikmesriikidel seda tüüpi õnnetuse korral ELilt rahalist toetust taotleda, kas komisjon võiks vastata järgmistele küsimustele:</PARA><PARA>- Kas olemasolevate ELi rahastamisvahendite raames on võimalik kirjeldatud tüüpi õnnetuste korral abi saada?</PARA><PARA>- Kas komisjon peab võimalikuks piisavama finantsmehhanismi kohaldamist, et tõhustada katastroofijärgset kahju vähendamist, nt kindlustuskohustuste või tagatiste kujul?</PARA><PARA>- Mida kavatseb komisjon ette võtta ELi õigusaktide täiendamiseks ja tugevdamiseks, pidades eelkõige silmas ohutuseeskirju ja potentsiaalselt ohtliku tööstustegevuse korral kohaldatavaid kontrollisätteid, et taolisi õnnetusi ELis enam ei juhtuks?</PARA><PARA>- Kas komisjon korraldab kogu liidu ulatuses ELi õigusaktide rakendamise kontrolli, pöörates eelkõige tähelepanu keskkonnaküsimuste reguleerimisele liikmesriikides?</PARA><PARA>- Kas komisjon teostab mõjuhinnangu, eesmärgiga liigitada alumiiniumitootmise jäägina tekkiv nn punane muda vastavates ELi määrustes loetletud ohtlike ainete hulka?</PARA></CONTENT></QUEST>