<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000183">O-000183/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000183">Teema: Tasakaalu puudumine toiduainete tarne- ja turundusahelas</OBJECT><CONTENT><PARA>Praegu seisab suurem osa põllumajandustootjaid ja -ettevõtjaid silmitsi talumatult suure tootmiskulude tõusuga, mille mõju neil on väga raske edasi anda oma klintidele, eelkõige suurtele jaemüügiettevõtjatele. Lühikeses perspektiivis võib see ohustada paljude ettevõtete püsimajäämist ja sellega võidakse mitmes liikmesriigis hävitada tootmisstruktuur, mis suurendaks kaubanduse tasakaalu probleemi impordi kasvamise tõttu ja sõltuvust välisturgude volatiilsusest.</PARA><PARA>Alates 1996. aastast on toiduainete tarbimine suurenenud keskmiselt 3,3% aastas, põllumajandustootmise kulud 3,6% aastas ja põllumajandustootjatele makstav hind ainult 2,1% aastas.</PARA><PARA>Eri liikmesriikide konkurentsiametite andmetel on praegu toiduainetööstuse ja suurte jaemüügiettevõtjate vahelistes suhetes hulgaliselt probleeme. Tasakaalu puudumine on eriti märgatav neljas valdkonnas: ühepoolne lepingutingimuste kehtestamine, hinnaalandused ja muud soodustused, trahvid ja maksetähtajad.</PARA><PARA>Suurte jaemüügiettevõtjate üha suureneva mõjuvõimuga turul kaasneb põllumajandussektori müügivõime järkjärguline vähenemine, kuna nende ettevõtjate ostuvõime mõjutab hinnataseme määramist kogu väärtusahelas, alates tootmisest kuni tarnimiseni ning jaemüügini lõpptarbijale.</PARA><PARA>Kuidas kavatseb komisjon käsitleda kolme praegu kõige olulisemat väljakutset, milleks on: </PARA><PARA>1. vajadus edendada turustajate ja tarnijate vaheliste suhete reguleerimist; </PARA><PARA>2. vajadus reguleerida kõige problemaatilisemaid kaubandustavasid;</PARA><PARA>3. hindade (ja koguste) kujundamine ja läbipaistvus kogu toiduainete tarneahelas?</PARA></CONTENT></QUEST>