<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0039">O-0039/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="31123">Pedro Guerreiro</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0039">Teema: Hiina liitumine Maailma Kaubandusorganisatsiooniga</OBJECT><CONTENT><PARA>Tekstiili- ja rõivasektor annab ELis tööd umbes 2,7 miljonile inimesele ja on peamiselt koondunud ebasoodsatesse piirkondadesse. Sektorit on rängalt tabanud ülemaailmne kasvav liberaliseerimisprotsess, mille käigus on kaotatud sadu tuhandeid töökohti ja äriühinguid.</PARA><PARA>Tekstiil- ja rõivatoodete lepingu tähtaja möödumine 1. jaanuaril 2005 ja Hiina liitumine Maailma Kaubandusorganisatsiooniga (WTO) detsembris 2001 on kaasa toonud rahvusvahelise tekstiili- ja rõivakaubanduse liberaliseerimise, mille tagajärjel on olukord veelgi halvenenud. Litsentsitaotluste arvu tõus näitab Hiinast imporditud kauba hulga kasvu, millel on tekstiili- ja rõivasektorile laastav mõju.</PARA><PARA>Kas komisjon nõustub, et Hiinast pärit tekstiili- ja rõivatoodete impordi kasvul on sellele sektorile ELis tõsised tagajärjed? Kas komisjon nõustub, et viivitamatult tuleks rakendada määruse (EÜ) 138/2003<FNREF/> artikli 1 lõike 1 kaitseklauslit, et leevendada või vältida kriisi selles sektoris?</PARA><PARA>Kas komisjon kavatseb esitada tekstiili- ja rõivasektorit puudutava ühenduse programmi, millel on sobivad rahalised vahendid ja toetusmeetmed vastavalt Euroopa Parlamendi 29. jaanuari 2004. aasta kõnealuse sektori tulevikku käsitleva resolutsiooni lõikele 3?</PARA><PARA>Kas komisjon ei arva, et selle asemel, et nõuda WTO läbirääkimistel jätkuvalt kaubanduse sektorikaupa liberaliseerimist ning sellega õõnestada sotsiaalseid ja keskkonnaõigusi, peaks komisjon pigem püüdma tagada seda, et kaubandus aitaks kaasa sotsiaalsete ja keskkonnatingimuste paranemisele ning seda eriti austades sotsiaalseid ja keskkonnastandardeid, mis edendavad säästvat arengut?</PARA><FN FNID="FN1">  EÜT L 23, 28.1.2003, lk 1.</FN></CONTENT></QUEST>