<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000126">O-000126/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28233">Rebecca Harms</PERSON>, <PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000126">Teema: Ungari põhiseaduse muutmine</OBJECT><CONTENT><PARA>18. aprillil 2011 võttis Ungari Parlament vastu uue Ungari põhiseaduse teksti, mille vabariigi president 25. aprillil 2011 alla kirjutas ja mis jõustub 1. jaanuaril 2012. Ungari opositsioonierakonnad, Ungari, Euroopa ja rahvusvahelised vabaühendused, Euroopa ja rahvusvahelised organid, nagu Veneetsia komisjon, ÜRO eriraportöörid, liikmesriikide valitsuste ja parlamentide esindajad ning isegi ÜRO peasekretär on väljendanud tõsist muret seoses rakendatud menetlusega ning selle üle, kas põhiseaduse eelnõu tekst on kooskõlas põhiõiguste, õigusriigi põhimõtete ning demokraatiaga, mis põhineb nõuetekohasel järelvalvel ning vähemuste kaitsel enamuse võimu vastu. 5. aprillil 2011 kinnitas komisjoni president EP täiskogu istungil, et komisjon jälgib küsimust tähelepanelikult ning kontrollib, kas uus kavandatud Ungari põhiseadus on kooskõlas Euroopa väärtuste, põhimõtete, aluslepingute ja õigusega. Ungari peaminister Viktor Orbán kinnitas, et nõustub sellise ELi hinnangu andmisega.</PARA><PARA>Milliseid meetmeid on nõukogu võtnud seoses Ungari põhiseadusega, et see vastaks ELi lepingu artiklitele 2, 6 ja 7, ühistele demokraatlikele põhiseaduslikele põhimõtetele ning eeskirjadele, mis käsitlevad hääleõigust EP valimistel? Kas ta jälgib tähelepanelikult põhiseaduse rakendamist ning kindlustab, et sellega ei rikuta ELi põhiväärtusi ega -õigusi, ning kas ta võtab selliste rikkumiste korral kasutusele aluslepingutes kavandatud vastavad mehhanismid?</PARA><PARA>Kas nõukogu uurib, miks rahvahääletuse tähtsust on uues põhiseaduses nõrgendatud ja miks puuduvad tagatised kodanike osaluse tagatised?</PARA><PARA>Kuidas hindab nõukogu asjaolu, et uues põhiseaduses ei käsitleta keskkonnainfo vabadust ja osalusõigusi, millega rikutakse direktiivi 2003/35/EÜ ja Århusi konventsiooni, mille Ungari on samuti ratifitseerinud?</PARA><PARA>Kas nõukogu uurib, miks uue põhiseadusega piiratakse eriombudsmani institutsiooni autonoomsust, allutades selle üldombudsmani institutsioonile? Kas nõukogu ei pea Euroopa Liidu õiguse rikkumiseks andmekaitse ombudsmani institutsiooni (mis vastutab ka andmete kättesaadavuse küsimuse eest avalikes huvides, s o läbipaistvuse probleemid) kaotamist, ning selle siiani sõltumatu asutuse ühendamist riiklike asutustega?</PARA><PARA>Kas nõukogu arvates on kooskõlas ühenduse õigusaktide ja poliitikaga see, et uuest põhiseadusest on välja jäetud õigus sotsiaalsele kaitsele ning sotsiaalhüvitiste andmise tingimuseks seatakse „ühiskondlikult kasulik tegevus“?</PARA></CONTENT></QUEST>