<QUEST><TI><TI-INTRO>SUULINE KÜSIMUS <QREF QID="H-2010-0232">H-0232/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0232">Teema: Kommunismivastaste meetmete tugevdamine Poolas ja Euroopa Liidus</OBJECT><CONTENT><PARA>Poolas hoogustub juunis kommunismivastane kampaania. Jõustub kommunismi sümboleid keelav seadus, mille Poola võimud võtsid vastu 27. novembril 2009 ning mille eesmärgiks on keelata poliitiline tegevus – mitte ainult kommunistlike parteide tegevus, vaid ka kõikide isikute tegevus, kes seisavad vastu kapitalistlikule barbaarsusele, mis avaldub eriti teravalt praegu, kui kapitalism on sattunud sügavasse majanduskriisi. Sarnaseid kommunismivastase iseloomuga meetmeid ja algatusi on tehtud mitmetes liikmesriikides ja ka Euroopa Liidu tasandil. Niisuguste tagurlike meetmetega rikutakse rahvaste demokraatlikke põhiõigusi ja solvatakse ohvrit, mille tõid võitluses fašismi ja natsismiga langenud miljonid kommunistid ja töötajad.</PARA><PARA>See on jätk kommunismivastasele kampaaniale, milles kommunismi üritatakse võrdsustada fašismiga, võltsida ajalugu ja keelata kõik, mis meenutab sotsialismi saavutusi ja rahvaste võite. </PARA><PARA>Me kordame oma eelmist küsimust <ANCHOR ID="1" FAMILY="WQ" TYPE="E" YEAR="2010" NUMBER="0022">E-0022/10</ANCHOR>, millele me ei ole saanud vastust. Kas nõukogu kiidab need Poola valitsuse poolt vastuvõetud tagurlikud otsused heaks?</PARA></CONTENT></QUEST>