<QUEST VERSION="2"><TI><TI-INTRO>Infotunni küsimus <QREF QID="H-2011-000240">H-000240/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 juuli osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000240">Teema: Leedu Ignalina tuumaelektrijaama sulgemine</OBJECT><CONTENT><PARA>Leedu ELiga ühinemise lepingus on ette nähtud spetsiaalne rahaline toetus ELi eelarvest Ignalina tuumaelektrijaama sulgemiseks. Tuumaelektrijaama sulgemise üldmaksumus on hinnanguliselt 2,9 miljardit eurot. Ehkki viimane reaktor suleti 2009. aasta detsembris, on järkjärguline sulgemine väga pikaajaline protsess, mis nõuab endiselt märkimisväärseid investeeringuid. Aastatel 2007–2013 saab Leedu ELi eelarvest selleks otstarbeks 840 miljonit eurot. Järgmise mitmeaastase finantsraamistiku kehtivusperioodil, st aastatel 2014–2020, vajab Leedu täiendavalt 870 miljonit eurot ning täiendavaid rahalisi vahendeid on vaja ka pärast 2020. aastat. Oma esimeses järgmise mitmeaastase finantsraamistiku projektis tegi komisjon ettepaneku eraldada Leedule üksnes 400 miljonit eurot ning märkis, et pärast 2020. aastat ei rahasta EL Ignalina tuumaelektrijaama sulgemist. Kas komisjoni arvates ei ole see vastuolus Leedu ELiga ühinemise lepinguga? Kuidas kavatseb komisjon konkreetselt rahastada Ignalina tuumaelektrijaama sulgemist? Kui palju rahalisi vahendeid on komisjoni hinnangul vaja, et Leedu saaks protsessi lõpule viia?</PARA></CONTENT></QUEST>