<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0122">O-0122/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4532">Michael Cashman</PERSON> <COMMITTEE COMMID="2875">Kodanikuvabaduste, justiits- ja siseasjade komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0122">Teema: Dokumentidele juurdepääsu käsitleva õigusliku raamistiku vajalik edasiarendus lähtuvalt Lissaboni lepingu jõustumisest, määrus (EÜ) nr 1049/2001</OBJECT><CONTENT><PARA>Pärast seda, kui 11. märtsil 2009. aasta täiskogu hääletusel lükati komisjoni ettepanekut (vaadata läbi kehtivad läbipaistvuse eeskirjad) käsitlev otsus parlamendi uuele koosseisule edasi, saadeti ettepanek vastutavale komisjonile tagasi.</PARA><PARA>Vahepeal on kõik 27 liikmesriiki Lissaboni lepingu ratifitseerinud ja seega jõustub leping tõenäoliselt alates 1. detsembrist 2009. Samas nimetatakse varsti ametisse uued volinikud, kelle Euroopa Parlament heaks kiidab.</PARA><PARA>Kuigi kõnealused institutsioonid on teinud dokumendiga tööd komisjonide ja töörühmade tasandil, ei ole 11. märtsist 2009 saadik toimunud ühtegi institutsioonidevahelist arutelu.</PARA><PARA>Lissaboni leping muudab määruse õiguslikku ja poliitilist konteksti ning tulevast suhet liidu ja selle kodanike vahel. Lepingu põhjenduses 7 märgitakse liikmesriikide soovi veelgi tõhustada institutsioonide demokraatlikku ja tõhusat toimimist, artikli 11 lõikes 1 ja 2 nõutakse, et institutsioonid annavad kodanikele ja esindusühendustele sobival viisil võimaluse teha teatavaks ja vahetada avalikult oma seisukohti liidu tegevuse kõigis valdkondades ning peavad esindusühenduste ja kodanikuühiskonnaga avatud, läbipaistvat ja korrapärast dialoogi. Ka artikkel 15 tervikuna on sellega seoses väga oluline.</PARA><PARA>Arvestades ülalmainitud olukorda ning Lissaboni lepingu ülaltoodud osi ja vaimu, kas nõukogu võiks vastata üksikasjalikult järgmisele küsimusele:</PARA><PARA>Milliseid meetmeid võtab nõukogu seoses määruse (EÜ) nr 1049/2001<FNREF FNIDREF="FN1"/> muutmisega?</PARA><FN FNID="FN1">  EÜT L 145, 31.5.2001, lk 43.</FN></CONTENT></QUEST>