<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0153">O-0153/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97137">Sylvie Goulard</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0153">Teema: Viimased arengud rahvusvahelistes valuutakurssides</OBJECT><CONTENT><PARA>Käesoleva aasta juunis otsustasid Hiina ametivõimud lõpetada renminbi-jüaani kursi seotuse dollariga ning lasid sellel kõikuda kitsas vahemikus. Sellest ajast alates on see euro suhtes nõrgenenud ligikaudu 10%. Hiina valitsuse ettepanek osta üles Kreeka valitsemissektori võlg võib euro renminbi-jüaani suhtes veelgi tugevamaks muuta. Jaapani keskpank liigub kvantitatiivse lõdvendamise suunas, et hoida madalal jeeni kurssi ja Brasiilia on lubanud hoida madalal reaali kurssi. Mitmed teised suurriigid on võtnud meetmeid, et vähendada survet oma valuuta kursi tõusuks ning oodata võib täiendavat kvantitatiivset lõdvendamist. </PARA><PARA>Need meetmed võivad veelgi tõsta euro vahetuskurssi peamiste kaubanduspartnerite valuutade suhtes ning seetõttu avaldada kahjulikku mõju Euroopa Liidu endiselt haprale majanduse elavnemisele.</PARA><PARA>Kuidas hindab komisjon nimetatud olukorda? Milliseid meetmeid on komisjon võtnud või on valmis võtma, et saavutada rahvusvaheline kokkulepe valuutakursside küsimuses? Milliseid konkreetseid samme astub komisjon, et leevendada võimalikku negatiivset mõju ELi majandusele? Kas komisjon on juba püüdnud kooskõlastada liikmesriikide ühist lähenemisviisi? Kas komisjon kavatseb esitada ettepaneku euroala ühtse välisesindatuse kohta, eelkõige Rahvusvahelises Valuutafondis?</PARA></CONTENT></QUEST>