<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0013">O-0013/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96870">Gesine Meissner</PERSON>, <PERSON ID="97308">Vilja Savisaar</PERSON>, <PERSON ID="97131">Giommaria Uggias</PERSON>, <PERSON ID="97203">Ramon Tremosa i Balcells</PERSON> ja <PERSON ID="96922">Izaskun Bilbao Barandica</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0013">Teema: Lennujaamade teenindusajad</OBJECT><CONTENT><PARA>Ülemaailmne majanduskriisiga on kaasnenud lennuliikluse märgatav vähenemine. Rohkem kui 80 protsendis Euroopa lennujaamades on lennuliiklus alates 2009. aasta algusest vähenenud. Nõukogu ja Euroopa Parlament jõudsid kokkuleppele peatada 80/20 reegel (nn kasuta ja anna ära reegel). See ajutine meede aitas lennuettevõtjatel kulusid kärpida, võimaldades neil lihtsamalt vähendada ülekoormatud lennujaamade mahtu, teades, et neile säilitatakse teenindusajad järgmiseks, 2010. aasta suvehooajaks. </PARA><PARA>Kuna majandusliku olukorra halvenemine jätkub, võiks komisjon teha ettepaneku jätkata praegust korda 2010. aasta suvisel sõiduplaaniperioodil. Kas komisjon kavatseb seda teha nii ruttu kui võimalik?</PARA><PARA>Kompromiss, milleni Euroopa Parlament ja nõukogu mais 2009 jõudsid, näeb ette, et komisjon peaks jätkama majanduskriisi mõju hindamist õhutranspordisektorile. Kas komisjon võiks esitada Euroopa Parlamendile vastavad analüüsid tööhõive valdkonnas?</PARA><PARA>Enne erandolukorra jätkamise ettepaneku esitamist tuleks täielikult analüüsida selle võimalikku mõju konkurentsile ja tarbijatele. Kas komisjon on alustanud mõju analüüsimist? Nimetatud ettepanek tuleks teha vaid juhul, kui see on osa ettepanekust nõukogu määruse (EMÜ) nr 95/93<FNREF FNIDREF="FN1"/> (ühenduse lennujaamades teenindusaegade jaotamise ühiste eeskirjade kohta) üldiseks läbivaatamiseks, eesmärgiga kõrvaldada praegused puudused teenindusaegade jaotamisel ja tagada ülekoormatud lennujaamade piiratud läbilaskevõime optimaalne kasutamine ning uurida võimalust kasutada 80/20 reegli asemel 60/40 reeglit. Komisjon peaks oma uues ettepanekus tagama, et finantsspekulatsioonid teenindusaegade valdkonnas oleksid minimaalsed ning et ei kahjustataks territoriaalse ühtsuse alusel teenindatavaid piirkondi. Kas komisjon kavatseb esitada ettepaneku nõukogu määruse (EMÜ) nr 95/93 üldiseks läbivaatamiseks?</PARA><FN FNID="FN1">  EÜT L 14, 22.1.1993, lk 1.</FN></CONTENT></QUEST>