<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0168">O-0168/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96736">Jan Philipp Albrecht</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ0168">Teema: Andmete edastamine liikmesriikide poolt Ameerika Ühendriikidele vastastikuse mõistmise memorandumite alusel</OBJECT><CONTENT><PARA>Vastuseks Ameerika Ühendriikide õigusaktile „Implementing Recommendations of the 9/11 Commission Act of 2007” (http://intelligence.senate.gov/laws/pl11053.pdf) otsustati alustada Ameerika Ühendriikidega läbirääkimisi nn paralleelse lähenemisviisi alusel: nii läbirääkimisi ELi–Ameerika Ühendriikide vahel kui ka läbirääkimisi vastastikuse mõistmise memorandumi sõlmimiseks Ameerika Ühendriikide ja iga liikmesriigi vahel eraldi. Mitte kõik liikmesriigid ei ole valinud kahepoolseteks läbirääkimisteks avatud ja läbipaistvat menetlust, samuti ei ole kõik liikmesriigid esitanud lõpptulemusena sõlmitud memorandumit oma parlamendile heakskiitmiseks. On põhjust arvata, et vastastikuse mõistmise memorandumid võivad kattuda ELi ja Ameerika Ühendriikide vahel sõlmitud lepingutega, nt broneeringuinfot (PNR-andmeid) puudutava lepinguga. Arvestades käimasolevat tööd PNR-paketi valdkonnas ja võimalikke uusi läbirääkimisi, tuleb kõnealune probleem viivitamata lahendada.</PARA><PARA>Kas komisjon võiks vastata järgmistele küsimustele:</PARA><PARA>- millised liikmesriigid on praeguseks sõlminud vastastikuse mõistmise memorandumi?</PARA><PARA>- millised neist memorandumitest sisaldavad PNR-andmete edastamist?</PARA><PARA>- kuidas need memorandumid PNR-andmete kohta seostuvad ELi–Ameerika Ühendriikide lepinguga?</PARA><PARA>- kas komisjon võib kinnitada, et memorandumid käsitlevad selliste Euroopa lendude ja lennureisijate PNR-andmete edastamist, mille/kelle sihtkohaks ei ole Ameerika Ühendriigid? </PARA><PARA>- kas komisjon võiks täpsustada, milliseid andmeliike memorandumid sisaldavad? </PARA><PARA>- kas komisjon on kaalunud asjaolu, et liikmesriikidel võidakse paluda edastada riiklikke andmeid, mis moodustavad ühtlasi osa Euroopa andmebaasidest (nt Prüm)?</PARA><PARA>- kas komisjoni arvates on selline andmete edastamine kooskõlas Euroopa andmekaitse-eeskirjadega?</PARA></CONTENT></QUEST>