<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000171">O-000171/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96706">João Ferreira</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000171">Teema: Kalakonservide päritolukoht</OBJECT><CONTENT><PARA>Kooskõlas liidu õigusaktidega (määrus (EÜ) nr 2065/2001 ja määrus (EÜ) nr 104/2000) tuleb tarbijat teavitada värske kala ja vesiviljelustoodete püügi- või kasvatamiskohast.</PARA><PARA>Seega on kalakonservide (eeskätt tuunikonservide) puhul kohustuslik märkida etiketile ainult koht, kus kala töödeldi, kuid mitte püügikoht.</PARA><PARA>Konservi etiketile kantav teave kala püügikoha kohta võimaldaks tarbijal teha täiesti teadliku valiku ning samuti hoida ära ebaseaduslikust, deklareerimata ja reguleerimata kalapüügist tulenevate toodetega kauplemist.</PARA><PARA>1.  Milliseid meetmeid ja õigusakte kavatseb komisjon vastu võtta selleks, et tagada ELi tarbijate nõuetekohane teavitamine kalakonservide päritolukohast?</PARA><PARA>2.  Milliseid meetmeid kavatseb komisjon võtta, et hoida ELis ära kauplemist toodetega, mis on saadud ebaseaduslikust, deklareerimata ja reguleerimata kalapüügist? Milliseid vahendeid kavatsetakse pakkuda liikmesriikidele, et neil oleks piisavalt ressursse (inimressursid, rahalised ja tehnilised vahendid), et viia ellu ebaseaduslikku, deklareerimata ja reguleerimata kalapüüki käsitlevates kehtivates õigusaktides ettenähtud meetmeid?</PARA></CONTENT></QUEST>