<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0088">O-0088/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96883">Eva Joly</PERSON> <COMMITTEE COMMID="2857">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0088">Teema: Ülemaailmse finants- ja majanduskriisi mõju arengumaadele ja arengukoostööle</OBJECT><CONTENT><PARA>G20 juhid on tunnistanud ülemaailmse finants- ja majanduskriisi „ebaproportsionaalset mõju kaitsetutele vaeseimates riikides” ja „meie ühist vastutust kriisi sotsiaalse mõju leevendamisel”, kinnitades taas abilubadusi ja lubades uusi vahendeid – olulist kriisitoetuse suurendamist ja rohkem vahendeid sotsiaalkaitseks kõige vaesemates riikides. Samas on 82% IMFi uutest laenuressurssidest läinud Euroopasse ja ainult 1,6% Aafrika riikidesse. Milliseid meetmeid võtab komisjon, et tagada, et nimetatud vahendeid jõuaks vaeseimatesse riikidesse rohkem?</PARA><PARA>Kriisi tõhusaks lahendamiseks on vaja uut ja suurt vahendite paigutust, kuid Maailmapank peab reageerima vaid omaenda olemasolevate vahendite ja võimalustega.</PARA><PARA>Peale selle on paljud väga vaesed riigid just need, kellel on suur oht sattuda ülemaailmse finantskriisi ohvriks, kuid need riigid ei saa tõenäoliselt IMFlt või Maailmapangalt abi, sest ei suuda täita laenuvõtja krediidivõimelisuse ja „hea varasema käitumise” nõudeid.</PARA><PARA>Milline on komisjoni strateegia nende riikide vajadustele reageerimiseks?</PARA><PARA>Rahvusvaheline reageering kriisile toob välja probleemid Bretton Woodsi juhtimissüsteemis, mille tõttu ei suudeta anda abi seda kõige enam vajavatele arengumaadele. Kuidas edendab komisjon Bretton Woodsi asutuste reformi, pidades eeskätt silmas seda, et arengumaad suudaksid hoida oma vahendid oma riigi piirides ning et juuritaks välja arengumaade arengule kahjulikud ebaseaduslikud rahavood? Kuidas kavatseb komisjon tagada rahvusvahelistes finantsasutustes madala sissetulekuga riikidele suurema sõnaõiguse ja esindatuse ning suurema tundlikkuse nende vajaduste suhtes?</PARA><PARA>Komisjon kavatseb kohese meetmena eraldada 8,8 miljardit eurot arenguabiks, eelarvetoetuseks ja põllumajanduse rahastamiseks ning on teinud ettepaneku eraldada sihtotstarbelise FLEX-mehhanismi kaudu 500 miljonit eurot sotsiaalkulutuste toetamiseks arengumaades. Kas ei oleks mõistlikum suunata eelarvetoetus tervishoiu, inimväärse töö ja hariduse ning infrastruktuuri, sotsiaalteenuste ja loodussäästliku majanduskasvu rahastamiseks igale sektorile eraldi? Kuidas katab komisjon järgmistel aastatel tühimiku rahastamises, mis tekib eelarvetoetuse praeguse eraldamise tõttu? </PARA><PARA>Ametliku arenguabi maht ei ole piisav, et rahuldada arengumaades kriisi tõttu väga suurel määral kasvanud vajadusi. Milliseid ettepanekuid teeb komisjon selle probleemi lahendamiseks vajalike uuenduslike rahastamismehhanismide kohta ning kuidas kavatseb komisjon tagada, et liikmesriigid kasutavad olemasolevaid rahastamismehhanisme?</PARA></CONTENT></QUEST>