<QUEST><TI><TI-INTRO>SUULINE KÜSIMUS <QREF QID="H-2009-0429">H-0429/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96900">Georgios Papanikolaou</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0429">Teema: Lissaboni leping ja ELi kommunikatsioonipoliitika</OBJECT><CONTENT><PARA>Lissaboni leping muudab põhjalikult ELi ülesehitust ja toimimist, aga ka kodanike igapäevaelu. Kõigi elanike piisavat teavitamist on kahtlemata raske tagada. Arvestades laialdast muret selle pärast, et elanikkond ei ole Euroopa asjadest piisavalt informeeritud, on lihtne mõista teavitamise olulisust. Piisava teabe puudumise korral võivad ELi kodanikud jääda teadmatusse Lissaboni lepingu sätetest ja mitte mõista täielikult seda, kuidas leping nende igapäevast elu mõjutab.</PARA><PARA>Kas komisjoni arvates on meil teavitamise osas õnnestunud kaasata kodanikke piisaval määral ELi ülesehituses toimuvatesse muudatustesse? Kas komisjoni arvates on ELi kodanikud sellest teemast piisavalt informeeritud ja millised kvantitatiivsed andmed seda kinnitavad? Kui see nii ei ole, siis kas on vaja täiendavaid meetmeid ja milliseid meetmeid tuleks kavandada?</PARA></CONTENT></QUEST>