<QUEST><TI><TI-INTRO>SUULINE KÜSIMUS <QREF QID="H-2010-0036">H-0036/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0036">Teema: Riigipööre Hondurases</OBJECT><CONTENT><PARA>Kolmapäeval, 27. jaanuaril 2010 annab Hondurases ametivande Porfirio Lobo Soza, hunta kandidaat ja 29. novembril 2009. aasta valimisteparoodia väidetav võitja. Valimisi iseloomustasid repressioonid, vägivald, pettus ja eelkõige Hondurase rahvusliku vastupanurinde FNRP algatatud massiline boikott (ametlikult rohkem kui 50%, kuid FNRP andmetel 65-70%), mis muudab tulemused tegelikult kehtetuks. Möödunud neljapäevast alates on FNRP üleskutsel toimunud meeleavaldused selle valimisteparoodia vastu, mille korraldasid riigipöörde osalised. Meeleavalduste eesmärk on mõista hukka Porfirio Lobo poolt esindatud oligarhia diktatuuri püsimine. Inimesed näitavad, et nad jätkavad võitlust hoolimata julmadest repressioonidest, mis viimase kahe kuu jooksul on jõudnud haripunkti.</PARA><PARA>Kas nõukogu tunnistab Hondurase putšistide hunta korraldatud valimisteparoodia tulemusi? Kas ta tunnistab putšist Porfirio Lobot ja hunta valitsust? Kas ta mõistab hukka hunta julmad repressioonid rahva kallal? Milline on nõukogu seisukoht Hondurase rahva diktatuurivastase võitluse kohta, mille eesmärk on vabaduse taastamine?</PARA></CONTENT></QUEST>