<QUEST VERSION="2"><TI><TI-INTRO>Infotunni küsimus <QREF QID="H-2010-0472">H-0472/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 oktoober osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0472">Teema: ELi liikumisvabaduse direktiivi muutmine ja fiktiivsete abielude ennetamine</OBJECT><CONTENT><PARA>Tulenevalt Euroopa Kohtu 25. juuli 2008 otsusest Metocki kohtuasjas on mõned liikmesriigid, sh Iirimaa, pidanud loobuma oma nõuetest muuta direktiivi 2004/38/EÜ<FNREF/> (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil), et takistada sisserändajatel fiktiivabielude sõlmimist ELi jäämise eesmärgil. Üks Iirimaa olulisemaid abielu sõlmivaid ametnikke lausus hiljuti hoiatuseks, et Iirimaal toimunud ilmalike laulatuste puhul võib 10–15% juhtudel tegemist olla fiktiivabieludega, mille eesmärgiks on kõrvale hoida sisserände eeskirjadest.</PARA><PARA>Kas komisjon jagab liikmesriikide muret direktiivi võimaliku ärakasutamise osas Metocki kohtuotsuse valguses? Kas komisjon on saanud mõnelt liikmesriigilt andmeid direktiivi 2004/38 kuritarvitamise või rikkumise kohta ja kui neid andmeid on saadud, siis millised mehhanisme kasutatakse kõnealuse teabe jagamiseks teiste liikmesriikidega? Kas komisjon usub, et liikmesriigid on võimelised fiktiivabielude vastu efektiivselt võitlema, kui direktiivi 2004/38 ei muudeta? Kui komisjon sellesse usub, siis kuidas peaks see täpsemalt toimuma?</PARA><FN FNID="FN1">  ELT L 158, 30.4.2004, lk 77.</FN></CONTENT></QUEST>