<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000117">O-000117/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96702">Elena Oana Antonescu</PERSON>, <PERSON ID="96761">Axel Voss</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000117">Teema: Euroopa vahistamismäärus</OBJECT><CONTENT><PARA>Nagu on märgitud komisjoni hiljutises aruandes (KOM(2011)0175), on Euroopa vahistamismäärus osutunud tõhusaks vahendiks piiriülese kuritegevuse, organiseeritud kuritegevuse ja terrorismiga võitlemisel. Siiski võivad komisjoni arvates vahistamismääruse mainet ja tõhusust kahjustada väited, et seda kasutatakse ülekuulamise, mitte süüdistuste esitamise ja kohtuotsuste täitmise eesmärgil, ning väiksemate rikkumiste puhul, arvestamata üleandmise proportsionaalsust ning sellega seotud inim- ja finantskulusid (ühe üleandmismenetluse maksumus liikmesriigi kohta on arvestuslikult 25 000 eurot). </PARA><PARA>Mõnel juhul ei ole Euroopa vahistamismääruse alusel tagaotsitavatele isikutele ette nähtud piisavat õiguslikku esindamist ei määruse välja andnud ega täidesaatvas liikmesriigis. Lisaks võivad kinnipidamistingimused paljudes ELi liikmesriikides kahjustada usaldust seoses kinnipeetavate nõuetekohase kohtlemisega, mis on Euroopa vahistamismääruse ning peagi rakenduva süüdimõistetud isikute üleandmise raamotsuse aluseks.</PARA><PARA>– Kas nõukogu on seisukohal, et Euroopa vahistamismäärus on olnud kasulik vahend ja sellega on saavutatud püstitatud eesmärgid?</PARA><PARA>– Milliseid meetmeid kavatseb nõukogu võtta, et teha lõpp Euroopa vahistamismääruse ebaproportsionaalsele kasutamisele?</PARA><PARA>– Kuidas kavatseb nõukogu tagada Euroopa vahistamismääruse alusel tagaotsitavatele isikutele õigusabi nii vahistamismääruse välja andnud kui ka täitesaatvas liikmesriigis, ning selle, et otsus Euroopa vahistamismäärust mitte täitmisele pöörata tooks kaasa Schengeni hoiatusteate kustutamise?</PARA><PARA>– Kuidas kavatseb nõukogu tagada, et kriminaalõigussüsteemi standardid ja kinnipidamistingimused Euroopa Liidus ei põhjusta usalduse kaotust liikmesriikide õigussüsteemide vastu?</PARA></CONTENT></QUEST>