<QUEST VERSION="2"><TI><TI-INTRO>Infotunni küsimus <QREF QID="H-2010-0367">H-0367/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september I osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28377">Lidia Joanna Geringer de Oedenberg</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0367">Teema: Nord Streami gaasijuhe</OBJECT><CONTENT><PARA>Nord Streami gaasijuhet parasjagu ehitatakse ning Mehhiko lahe naftalekke kurb näide peaks meid selle riikidevahelise projekti ohtude suhtes valvsaks tegema. Seetõttu sooviksin esitada mõned küsimused. On ilmselge, et BP ei ole suutnud asjakohaselt reageerida. Kas komisjon on tuttav kriiside ohjamise menetlusega, mis on ette nähtud juhuks, kui Nord Streami gaasijuhtmes peaks toimuma õnnetus? Kas komisjon on valmis Nord Streami projekti võimaliku õnnetuse korral kriisiohjamise osas toetama? Milline riik oleks õnnetuse korral vastutav ning kes rahastaks katastroofi poolt tekitatud kahju hüvitamiseks võetavad meetmed? Kuigi Venemaa on Nord Streami projektis strateegilise tähtsusega ja oluline partner, ei ole see riik ratifitseerinud Espoo konventsiooni. Kuidas hindab komisjon seda olukorda, kui võtta arvesse asjaolu, et volinik Stavros Dimas võttis oma 8. juuli 2008. aasta kõnes kohustuse: „me avaldame alati kolmandatele riikidele survet, et nad ratifitseeriksid keskkonnaküsimustega seotud lepinguid”? </PARA></CONTENT></QUEST>