<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000046">O-000046/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96674">Anna Maria Corazza Bildt</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="1913">Evelyne Gebhardt</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000046">Teema: Mis on "kohalikult toodetud" toit?</OBJECT><CONTENT><PARA>Tänapäeval soovivad tarbijad üha rohkem osta tooteid, mis kannavad märgistust „kohalikult toodetud”, „lähikonnas toodetud”, „lähitoode” või muud sarnast märgistust. Kuna aga puudub määratlus või ühine arusaam sellest, mida „kohalik” tähendab, tekitab toiduainetesektoris nimetatud märgistuse kasutamine ELis segadust ja võib tarbijaid eksitada.</PARA><PARA>Seetõttu tuleks läbipaistvuse tagamiseks ja tarbijate eksitamise ärahoidmiseks kiiresti täpsustada märgistuse „kohalikult toodetud” tähendust ning esitada selle asjakohane tõlgendus. Kas komisjon võiks eespool esitatut arvesse võttes vastata järgmistele küsimustele: kas „kohalikult toodetud” osutab tootmiskoha ja müügikoha vahelisele kilomeetrite arvule? Kas see tähendab, et tootmine toimub jaemüüja asukohaga samas omavalitsusüksuses, samas piirkonnas või samas riigis? Kas „kohalikult toodetud” võib teatavatel juhtudel osutada piiriülesele ostmisele ELis? Mõnikord võib olla lähem ja keskkonnahoidlikum osta piiriüleselt kui teha seda samas riigis. Kas arvesse tuleks võtta ainult vahemaad või ka tootmismeetodit, näiteks käsitöönduslik tootmine vastandina tööstuslikule tootmisele või väiketööstuslik tootmine vastandina suurettevõtetes tootmisele? Kas kõik koostisosad peavad olema kohalikud või ainult peamine koostisosa peab olema kohalik?</PARA><PARA>Kas komisjon kavatseb eespool esitatut arvesse võttes viia läbi analüüsi selle kohta, milline on olukord eri liikmesriikides? Kas komisjon kavatseb esitada määratlemise suunised ja kriteeriumid selle kohta, mis on „kohalikult toodetud” toit, tagamaks, et tarbijad saavad teha vaba ja teadliku valiku, mis põhineb selgel ja õigel teabel? Kuidas kavatseb komisjon toimida, tagamaks, et „kohalikult toodetud” märgise kasutamine ei muutuks nn toidunatsionalismiks ega oleks vastuolus siseturgu käsitlevate kehtivate õigusaktidega?</PARA></CONTENT></QUEST>