<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000137">O-000137/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="96735">Patrick Le Hyaric</PERSON>, <PERSON ID="96646">Helmut Scholz</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000137">Teema: Ungari muudetud põhiseadus</OBJECT><CONTENT><PARA>Ungari parlament kiitis 18. aprillil 2011 heaks Ungari uue põhiseaduse teksti, millele vabariigi president 25. aprillil 2011 alla kirjutas ja mis jõustub 1. jaanuaril 2012. Ungari opositsioonierakonnad, Ungari, Euroopa ja rahvusvahelised vabaühendused, Euroopa ja rahvusvahelised organid, nagu Veneetsia komisjon, ning ÜRO eriraportöörid, liikmesriikide valitsuste ja parlamentide esindajad ja isegi ÜRO peasekretär on väljendanud tõsist muret seoses rakendatud menetluse ja sellega, kas põhiseaduse eelnõu tekst on kooskõlas põhiõiguste, õigusriigi põhimõtete ning demokraatiaga, mis põhineb asjakohastel kontrolli- ja tasakaalustusmehhanismidel ning vähemuste kaitsel enamuse võimu vastu. Kõnealused väärtused on Euroopa Liidu aluseks, sest need on liikmesriikide ühised põhiseaduslikud põhimõtted (ELi lepingu artikkel 2), mille austamine, kaitse ja edendamine Euroopas peab olema ELi eesmärk. Komisjoni president kinnitas Euroopa Parlamendi täiskogu istungil 5. aprillil 2011, et komisjon jälgib küsimust ning kontrollib, kas Ungari uue põhiseaduse eelnõu on kooskõlas Euroopa väärtuste, põhimõtete, aluslepingute ja õigusega. Ungari peaminister Viktor Orbán märkis, et nõustub sellise hindamisega ELi poolt. Veneetsia komisjon esitab samuti oma arvamuse sellel teemal lähinädalate jooksul.</PARA><PARA>Milliseid meetmeid on komisjon võtnud seoses Ungari põhiseadusega, et see vastaks ELi lepingu artiklitele 2, 6 ja 7, ühistele demokraatlikele põhiseaduslikele põhimõtetele ning eeskirjadele, mis käsitlevad hääleõigust Euroopa Parlamendi valimistel? Kas komisjon sekkus mingil viisil protsessi enne või pärast põhiseaduse heakskiitmist ja allkirjastamist? Milliseid järelmeetmeid võtab komisjon nüüd, kui põhiseadus on heaks kiidetud ja allkirjastatud? Kas komisjon viib läbi taotletud hindamise? Millal ja kuidas komisjon seda teeb ning kas ta võtab arvesse ka Veneetsia komisjoni tähelepanekuid? Kas komisjon jälgib põhiseaduse rakendamist ning tagab, et sellega ei rikuta ELi põhiväärtusi ja põhimõtteid, ning kas ta võtab selliste rikkumiste korral kasutusele aluslepingutega ette nähtud vastavad mehhanismid? Milliseid meetmeid peab komisjon asjakohaseks juhul, kui tõendatakse, et Ungari põhiseadusega ei austata aluslepingutes sätestatud põhiõigusi ja väärtusi?</PARA></CONTENT></QUEST>