<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0051">O-0051/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1965">Jan Mulder</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0051">Teema: Kodulindude rümpade mikroobivastane töötlemine</OBJECT><CONTENT><PARA>Määrus (EÜ) nr 2160/2003<FNREF FNIDREF="FN1"/> kohustab liikmesriike kasutusele võtma kodulindude salmonelloosi tõrjeprogramme põllumajandusettevõtte tasandil (kogu tootmisahelal põhinev lähenemisviis). Selle kohustuse täitmiseks on Euroopa linnulihasektor investeerinud miljoneid eurosid salmonelloosinakkuse vähendamise meetmetesse. Senini on mikroobivastase töötlemise vahendid olnud ELis keelatud. Euroopa Toiduohutusametil ja kahel teaduskomiteel paluti avaldada arvamust ning need arvamused avaldati aprillis 2008. Nad tegid järelduse, et ikka veel puuduvad dokumenteeritud andmed, mis võimaldaksid täielikult ja lõplikult hinnata mikroobivastase töötlemise keskkonnaohutust. Ameerika Ühendriikide esindajad on viimasel ajal avaldanud ELile survet mikroobivastaselt töödeldud linnuliha aktsepteerimiseks. <BRK/></PARA><PARA>Võttes arvesse ka mainitud arvamusi,   kas komisjon nõustub, et praegu ei ole mikroobivastase töötlemise lubamine   võimalik ei Euroopa Liidus ega ka imporditud toodete osas?  <BRK/></PARA><PARA>Millist teavet on komisjonil   selle kohta, mida avalikkus arvab mikroobivastaste ainete kasutamisest   kodulindude rümpade saastest vabastamise eesmärgil? Kuidas komisjoni   arvates mõjutab mikroobivastase töötlemise lubamine suhtumist linnulihasse?  <BRK/></PARA><PARA>Kas komisjon nõustub,   et mikroobivastase töötlemise lubamine kas ainult imporditud toodete   osas või ka terves Euroopa Liidus tähendaks mõlemal juhul topeltstandardeid,   kuna Euroopa sektor on olnud sunnitud tegema suuri investeeringuid kogu   tootmisahela lähenemisviisi, aga USA kasutab ainult odavaid tootmise   lõpuosa lahendusi? Kuidas komisjoni arvates mõjutab mikroobivastase   töötlemise lubamine kas ainult imporditud toodete osas või ka terves   Euroopa Liidus Euroopa linnulihasektori konkurentsipositsiooni?</PARA><FN FNID="FN1">  ELT L 325, 12.12.2003, lk 1-15.</FN></CONTENT></QUEST>