<QUEST VERSION="2"><TI><TI-INTRO>Infotunni küsimus <QREF QID="H-2011-000045">H-000045/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="97011">Georgios Koumoutsakos</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000045">Teema: Euroopa Liidu reaktsioon sündmustele Egiptuses</OBJECT><CONTENT><PARA>Arvestades äsja toimunud vägivaldseid poliitilisi sündmusi Tuneesias ja murettekitavat olukorda, mis on praegu tekkinud Egiptuses – seega riikides, mille areng on Euroopa Liidu jaoks väga oluline ja mis osalevad isegi Euroopa naabruspoliitikas – on ELi jõuline ja ühtne reaktsioon vähim, mida iga ELi kodanik ootaks, eriti pärast Lissaboni lepingu jõustumist, mis andis ELile rahvusvahelisel areenil kindlalt ja üksmeelselt esinemiseks vajaliku institutsioonilise aluse. Ometi võttis liidu välisasjade ja julgeolekupoliitika kõrge esindaja hilinenult vastu üldsõnalise seisukoha, mille eesmärk on ebaselge. 24 tundi hiljem võtsid kolm liikmesriiki – Saksamaa, Prantsusmaa ja Ühendkuningriik – vastu täpsema ja üksikasjalikuma seisukoha. Väärib märkimist, et see seisukoht võeti vastu kõigest üks päev enne ELi välisministrite kohtumist nõukogus. Minu arvates on viis, kuidas Euroopa Liit on kõnealustele tõsistele sündmustele seni reageerinud, ELi rolli rahvusvahelisel tasandil nõrgendanud, selle asemel et seda tugevdada, eriti piirkonna puhul, mis puudutab otseselt Euroopa huve.</PARA><PARA>Kas nõukogu on Euroopa Liidu mitmehäälse ja halvasti kooskõlastatud reaktsiooniga rahul? Kui ei, siis milliseid otsuseid kavatseb nõukogu teha ja milliseid kiiresti toimivaid meetmeid võtta tagamaks, et selline vastuvõetamatu olukord, mis Euroopa Liidu rolli rahvusvahelisel tasandil tõsiselt kahjustab ja nõrgendab, edaspidi ei korduks?</PARA></CONTENT></QUEST>