<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0169">O-0169/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28367">Gabriele Albertini</PERSON> ja <PERSON ID="96747">Arnaud Danjean</PERSON> <COMMITTEE COMMID="2856">Väliskomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0169">Teema: Tuumarelva leviku tõkestamise leping</OBJECT><CONTENT><PARA>Mis viisil tagab nõukogu selle, et ELil on 2010. aasta tuumarelva leviku tõkestamise lepingu läbivaatamise konverentsile minnes selge ühine seisukoht, mis tagab eduka tulemuse? </PARA><PARA>Kas nõukogul on kavas tuumarelva leviku tõkestamise lepingu 2010. aasta läbivaatamise konverentsiks valmistudes vaadata läbi 2005. aasta ühine seisukoht? Kas nõukogu võiks tuua välja läbivaatamise konverentsi prioriteedid ning anda ülevaate ettevalmistuskomitee 2009. aasta mais toimunud koosoleku tulemustest?</PARA><PARA>Milliseid meetmeid on võetud dialoogi süvendamiseks USA uue valitsuse ja teiste tuumariikidega, et edendada ühist kava, mille eesmärk on vähendada tuumalõhkepeade arvu? Millised on ELi prioriteedid 2009. aasta ELi–USA massihävitusrelvade leviku tõkestamise ja desarmeerimise ühisdeklaratsiooni rakendamisel?</PARA><PARA>Kuidas EL rakendab ÜRO Julgeolekunõukogu resolutsiooni 1887 (2009) ja kas selleks kavandatakse konkreetseid uusi ühismeetmeid? </PARA><PARA>Kas nõukogu võiks parlamendile öelda, millist koostööd teeb EL kolmandate riikide ja rahvusvaheliste organisatsioonidega, et aidata neil parandada tuumarelvade leviku tõkestamise poliitikat ja ekspordikontrolli?</PARA><PARA>Milline võiks seoses sellega olla massihävitusrelvade leviku tõkestamise klausli osa kolmandate riikidega sõlmitud lepingutes?</PARA></CONTENT></QUEST>