<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000009">O-000009/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="38420">Cristian Silviu Buşoi</PERSON>, <PERSON ID="96873">Jürgen Creutzmann</PERSON>, <PERSON ID="28266">Sophia in 't Veld</PERSON>, <PERSON ID="28244">Wolf Klinz</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="28223">Andreas Schwab</PERSON>, <PERSON ID="4275">Hans-Peter Mayer</PERSON>, <PERSON ID="96674">Anna Maria Corazza Bildt</PERSON>, <PERSON ID="28275">Małgorzata Handzlik</PERSON>, <PERSON ID="96884">Philippe Juvin</PERSON>, <PERSON ID="1913">Evelyne Gebhardt</PERSON>, <PERSON ID="4294">Heide Rühle</PERSON></TI-AUTHOR></TI><OBJECT OBJID="OBJ000009">Teema: Ungari spetsiaalne jaemüügisektori kriisimaks</OBJECT><CONTENT><PARA>18. oktoobril 2010. aastal kehtestas Ungari valitsus jaemüügisektorile spetsiaalse kriisimaksu, mis mõjutab oma ülesehituse tõttu ebasoodsalt välisettevõtteid ning võib kujutada endast ohtu asutamisvabadusele ja olla ka ebaseaduslik riigiabi.</PARA><PARA>Oma ülesehituse tõttu paneb kõnealune maks <I>de facto</I> välismaiste jaemüüjate peale olulise rahalise koorma, mida aga ei pea kandma nende Ungari konkurendid, kes tegutsevad frantsiisivõrgustikena ilma oma käivet kokku liitmata. Sellest tulenevalt kehtib kõrgeim maksumäär ainult välisettevõtetele ja rikub seega ELi õigust, tehes vahet erinevate ettevõtlusmudelite vahel. Kõnealuse maksu valikulisusel on olnud oluliselt suurem mõju suurtele välisettevõtetele, kuna see on loonud välis-ja kodumaistele ettevõtetele ebavõrdsed võimalused, ja seega võiks kriisimaksu pidada riigiabi eeskirjadega vastuolus olevaks.</PARA><PARA>Enam kui aasta pärast spetsiaalse kriisimaksu kehtestamist on olukord Ungaris välismaiste jaemüüjate jaoks – kes maksavad diskrimineeriva maksu tõttu kõrget hinda – endiselt sama. Eespool esitatut arvesse võttes peaks komisjon aluslepingute täitmise järelvalvajana kõnealustele protektsionistlikele meetmetele lõpu tegema, eriti ajal, mil siseturu eeskirjade järgimine on olulisem kui kunagi varem, nagu nõudis oma 5. juuli 2010. aasta resolutsioonis tõhusama ja õiglasema jaemüügituru kohta ka parlament (<ANCHOR ID="1" FAMILY="TA" TYPE="P7-TA" YEAR="2011" NUMBER="0307">P7_TA(2011)0307</ANCHOR>).</PARA><PARA>1.  Kas komisjoni arvates rikub kõnealune maks ELi õigust ja teeb vahet erinevate ettevõtlusmudelite vahel, ning kui, siis milliseid meetmeid on komisjon taolise tegevusega võitlemiseks võtnud?</PARA><PARA>2.  Kas komisjon on Ungari ametivõimudelt saanud lisateavet, mis on tarvilik spetsiaalse jaemüügimaksu ELi õigusele vastavuse hindamiseks?</PARA><PARA>3.  Kas komisjon uurib maksuga seonduvat edasi – riigiabi sätete alusel –, et parandada praeguseid väga ebavõrdseid konkurentsitingimusi?</PARA><PARA>4.  Milliseid meetmeid kavatseb komisjon järgmiseks võtta? Kas komisjon saab kõnealuse uurimise läbiviimise kohta anda ka täpse ajakava?</PARA></CONTENT></QUEST>