<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0138">O-0138/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4740">Marco Cappato</PERSON>, <PERSON ID="28266">Sophia in 't Veld</PERSON>, <PERSON ID="4514">Andrew Duff</PERSON> ja <PERSON ID="4274">Olle Schmidt</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="28979">Giusto Catania</PERSON> ja <PERSON ID="28975">Vittorio Agnoletto</PERSON> <GRPOL GRPOLID="1106">GUE/NGL</GRPOL> fraktsiooni nimel, <PERSON ID="4254">Monica Frassoni</PERSON> ja <PERSON ID="4504">Kathalijne Maria Buitenweg</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0138">Teema: Homoseksuaalsuse dekriminaliseerimist käsitlev Prantsusmaa algatus ÜROs</OBJECT><CONTENT><PARA>Prantsusmaa käivitas ÜROs algatuse homoseksuaalsuse dekriminaliseerimiseks kogu maailmas ning on kindlustanud juba rohkem kui 50 riigi, sealhulgas kõigi ELi liikmesriikide toetuse Peaassambleele esitatavale ühisdeklaratsioonile. Deklaratsioonis kinnitatakse, et vägivald, tagakiusamine, piinamine, julm, ebainimlik ja alandav kohtlemine, vahistamine ja omavoliline kinnipidamine, hukkamine ja diskrimineerimine seksuaalse sättumuse ja soolise identiteedi alusel on inimõiguste rikkumised, ning nõutakse õiguslikke või haldusmeetmeid, tagamaks, et seksuaalse sättumuse või soolise identiteedi tõttu ei kohaldataks kriminaalkaristusi, eriti hukkamist, vahistamist ja kinnipidamist. Vatikan on väljendanud vastuseisu kõnesolevale deklaratsioonile. Püha Tooli alaline vaatleja ÜROs peapiiskop Celestino Migliore on juba kinnitanud, et rühma riikide poolt alla kirjutatud poliitilise deklaratsiooniga palutakse riikidel ja rahvusvahelistel inimõiguste jõustamise ja järelevalve mehhanismidel lisada uusi diskrimineerimise eest kaitstavate isikute kategooriaid, võtmata arvesse asjaolu, et see võib tekitada uut, vastuvõetamatut diskrimineerimist. Näiteks riigid, kes ei tunnusta samasooliste liitu kui abielu, satuvad avaliku häbistamise ja surve objektiks.</PARA><PARA>Milliseid samme on komisjon astunud või kavatseb astuda selleks, et tagada Prantsusmaa deklaratsioonile võimalikult lai toetus ÜRO liikmesriikide hulgas? Milliste kolmandate riikidega on komisjon sellega seoses ühendust võtnud? Kuidas kavatseb komisjon takistada Vatikani ja maailma 91 sellise totalitaarse või fundamentalistliku riigi diplomaatilist tegevust, kus homoseksuaale võib kriminaalkorras karistada, piinata, vangi või isegi surma mõista (kümnes islamimaas)?</PARA><PARA>Kas komisjon ei arva, et kõnesolev küsimus tuleks kiiremas korras tõstatada nii välissuhtluse raames kui ka uskude ja kultuuride vahelises ELi dialoogis Vatikani ja katoliku usu esindajatega ning et komisjon peaks võtma vajalikke meetmeid, nagu ta seda tavaliselt teeb riikide puhul, kes ei kuulu ELi?</PARA></CONTENT></QUEST>