<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000007">O-000007/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000007">Teema: Sisserändajate ja varjupaigataotlejate olukord Kreekas</OBJECT><CONTENT><PARA>Mure varjupaigataotlejate olukorra pärast Kreekas kestab juba pikka aega. Arvestades esimeste saabujate suurt hulka, puudub riigil toimiv varjupaigataotlejate vastuvõtmise ja nende taotluste menetlemise süsteem: 2011. aasta jaanuaris tunnistas Euroopa Inimõiguste Kohus Kreeka süüdi varjupaigataotlejate ja ebaseaduslike sisserändajate hoidmises alandavates tingimustes.</PARA><PARA>2010. aasta lõpul võtsid Kreeka võimud endale kohustuseks varjupaiga- ja rändepoliitikat põhjalikult reformida ning võtsid vastu riikliku varjupaiga- ja rändepoliitika juhtimise kava. Komisjoni Kreeka rakkerühma esimese kvartaliaruande kohaselt, mis avaldati 17. novembril, on tehtud mõningaid edusamme, muu hulgas on loodud varjupaigataotluste toetusüksus, heakskiidetud varjupaigataotluste arv on suurenenud ning on moodustatud asutus, mille ülesandeks on saabuvate sisserändajate eest hoolitseda.</PARA><PARA>Kuid teha tuleb veelgi rohkem. Humanitaarolukord varjupaigataotlejate kinnipidamiskeskustes Türgi piiri ääres asuvas Evroses on vabaühenduste nagu Piirideta Arstid ja Human Rights Watch kohaselt ikka veel kohutav. Sisserändajaid ja varjupaigataotlejaid peetakse endiselt kinni, ja seda väga halbades tingimustes, ning alaealistele, kes on riiki saabunud ilma täiskasvanust saatjata, ei pakuta peaaegu mingisugust abi. Suure tõenäosusega kõnealune olukord lähiajal ei parane. Praeguses etapis oleks vajalik arutelu Dublini süsteemi võimaliku reformimise ja ELi-sisese tõelise solidaarsussüsteemi üle.</PARA><PARA>Kuigi komisjon on Kreekale eraldanud rahalist abi, ei vasta näiteks sisserändajatele sobilike vastuvõtukeskuste ehitus sugugi ootustele. Kreeka võimudel paistab olevat raskusi neile varjupaigasüsteemi parandamiseks eraldatud ELi vahendite kasutamisega.</PARA><PARA>Mida plaanib nõukogu ette võtta, et ergutada Kreeka ametivõime kasutama neile eraldatud vahendeid, suurendada vastuvõtusuutlikkust ja kindlustada rahvusvahelist kaitset vajavatele inimestele paremad tingimused?</PARA></CONTENT></QUEST>