<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000226">O-000226/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96896">Marielle Gallo</PERSON>, <PERSON ID="1191">Doris Pack</PERSON>, <PERSON ID="96873">Jürgen Creutzmann</PERSON>, <PERSON ID="96673">Olle Ludvigsson</PERSON>, <PERSON ID="96975">António Fernando Correia De Campos</PERSON>, <PERSON ID="2173">Arlene McCarthy</PERSON>, <PERSON ID="107386">Phil Prendergast</PERSON>, <PERSON ID="96957">Ashley Fox</PERSON>, <PERSON ID="96670">Louis Michel</PERSON>, <PERSON ID="28193">Jean-Paul Gauzès</PERSON>, <PERSON ID="28206">Jean-Marie Cavada</PERSON>, <PERSON ID="96872">Nadja Hirsch</PERSON>, <PERSON ID="4544">Diana Wallis</PERSON>, <PERSON ID="1394">Bill Newton Dunn</PERSON>, <PERSON ID="28301">Tadeusz Zwiefka</PERSON>, <PERSON ID="101580">Constance Le Grip</PERSON>, <PERSON ID="28122">David Casa</PERSON>, <PERSON ID="33775">Jean-Pierre Audy</PERSON>, <PERSON ID="96808">Pablo Arias Echeverría</PERSON>, <PERSON ID="96884">Philippe Juvin</PERSON>, <PERSON ID="96799">Piotr Borys</PERSON>, <PERSON ID="96746">Marie-Thérèse Sanchez-Schmid</PERSON>, <PERSON ID="1992">José Manuel García-Margallo y Marfil</PERSON>, <PERSON ID="4289">Angelika Niebler</PERSON>, <PERSON ID="96761">Axel Voss</PERSON>, <PERSON ID="2025">Françoise Grossetête</PERSON>, <PERSON ID="28257">Ivo Belet</PERSON>, <PERSON ID="96653">Katarína Neveďalová</PERSON>, <PERSON ID="96857">Cătălin Sorin Ivan</PERSON>, <PERSON ID="96917">Silvia Costa</PERSON>, <PERSON ID="96652">Alajos Mészáros</PERSON>, <PERSON ID="4560">Toine Manders</PERSON>, <PERSON ID="96850">Damien Abad</PERSON>, <PERSON ID="28316">Hannu Takkula</PERSON>, <PERSON ID="96898">Ioannis A. Tsoukalas</PERSON>, <PERSON ID="28240">Helga Trüpel</PERSON>, <PERSON ID="37324">Adina-Ioana Vălean</PERSON>, <PERSON ID="96748">Cornelis de Jong</PERSON>, <PERSON ID="96757">Raffaele Baldassarre</PERSON>, <PERSON ID="96677">Cecilia Wikström</PERSON>, <PERSON ID="38420">Cristian Silviu Buşoi</PERSON>, <PERSON ID="2224">Klaus-Heiner Lehne</PERSON>, <PERSON ID="96660">Niki Tzavela</PERSON></TI-AUTHOR></TI><OBJECT OBJID="OBJ000226">Teema: Käibemaksu käsitlevate õigusaktide kaasajastamine digitaalse ühtse turu edendamiseks</OBJECT><CONTENT><PARA>Digitaalsel ühtsel turul esineb endiselt probleeme, mis on osaliselt tingitud kaupadele ja teenustele kehtivatest tarbimismaksudest. Komisjonis käib parajasti arutelu käibemaksu tuleviku üle, kus tuleks arvesse võtta ELi 2020. aasta strateegias seatud eesmärke. Direktiivi 2006/112/EÜ III lisa oma praeguses sõnastuses takistab uute digitaalteenuste arengut. Üheks selgemaks näiteks selle kohta on raamatute kohta kehtivad eeskirjad. Praeguses seadusandlikus raamistikus võivad liikmesriigid kohaldada vähendatud määrasid kõigil füüsilistel andmekandjatel raamatute tarnimisel, samal ajal kui e-raamatutele võidakse rakendada standardset, vähemalt 15%-list käibemaksu. </PARA><PARA>Tõelise ühtse digitaalturu rajamiseks võiks Euroopa Liit lubada liikmesriikidel kohaldada ajutiselt vähendatud käibemaksumäära elektrooniliselt osutatavate kultuurisisuga teenuste puhul. See uus kategooria, mis tuleks kanda direktiivi 2006/112/EÜ III lisasse, võiks hõlmata internetiteenuste osutamist, nagu televisioon, muusika, raamatud või ajakirjandus, ELis asutatud tarnija poolt mis tahes mittemaksukohustuslasele, kes samuti asub ELis. Seda mõtet toetab maksunduse ja tolliliidu peadirektoraadi tellitud sõltumatu uuring, mis näitas, kui oluline on vähendatud käibemaksumäärade laiendamine kultuurikaupadele ja vähese tarbimisega sektoritele. </PARA><PARA>1.  Kas komisjon kavatseb teha ettepaneku direktiivi 2006/112/EÜ III lisa muutmiseks, et ühtlustada kaupade tarnimine ja elektrooniliste teenuste osutamine, pöörates erilist tähelepanu raamatutele, et vältida vahetegemist füüsiliselt ja interneti teel levitatavate teoste vahel?</PARA><PARA>2.  Kas komisjon kavatseb teha ettepaneku direktiivi 2008/8/EÜ muutmiseks seoses teenuste osutamise kohaga, et viia see enne 1. jaanuari 2015 kooskõlla OECD raames kooskõlastatud põhimõtetega?</PARA><PARA>3.  Kas komisjon kavatseb teha ettepaneku direktiivi 2006/112/EÜ III lisa muutmiseks, et võtta kasutusele uus, elektrooniliselt osutatavate kultuurisisuga teenuste kategooria, mis on vajalik samm ELi 2020. aasta strateegia eesmärkide täitmiseks?</PARA></CONTENT></QUEST>