<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0081">O-0081/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1929">Christa Klaß</PERSON>, <PERSON ID="22418">María Herranz García</PERSON>, <PERSON ID="1186">Astrid Lulling</PERSON> ja <PERSON ID="28459">Giuseppe Castiglione</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0081">Teema: ELi ja USA viinamarjakasvatuse alane kokkulepe</OBJECT><CONTENT><PARA>USA veinieksport Euroopa Liitu kuulub sooduskohtlemise alla alates 1984. aastast. Äsja saavutas komisjon USAga kokkuleppe, mis muudab püsivaks need ajutised soodustused, mida EL on USA-le viimase 20 aasta jooksul veinivalmistustavade suhtes teinud. Vastavalt WTO enamsoodustusrežiimi põhimõttele tuleb kõiki eritingimusi, mida EL USA-le on andnud, rakendada võrdselt ka kõigi teiste WTO liikmesriikide suhtes.</PARA><PARA>Kui Ühendriigid ähvardasid ELi veiniekspordile piiranguid seada, sõlmis komisjon lõpuks kokkuleppe, millega saavutas USA-lt üksnes ebamäärase lubaduse, vastutasuks nõustudes tulevikus loobuma ühenduse päritolunimetustest. USA lubas tulevikus ühenduse nõudmistele järele anda, kuid üksnes tingimusel, et veinivalmistustavad, milleks seni pole eriluba antud, lubatavaks tunnistataks. </PARA><PARA>Praegu peetakse Ühendriikides 17 ELi toodete geograafilist tähistust poolgeneerilisteks tootenimetusteks ning selle olukorra säilitab ka uus kokkulepe, hoolimata lisandväärtusest, mida need päritolunimetused ühenduse veinitootjatele annavad.  <BRK/></PARA><PARA>Kuidas kavatseb komisjon vältida   selle kokkuleppega pretsedendi loomist tulevastele viinamarjakasvatuse   alastele kokkulepetele kolmandate riikidega, nagu India ja Hiina, kes   võivad nõuda enamsoodustusrežiimi sätte kohaldamist? <BRK/></PARA><PARA>Kas selle ettepaneku   kohaselt peaks EL nõustuma USA veinivalmistustavadega, samal ajal teades,   et ELis kehtivad ranged määrused, mis kohati USA omadest tugevasti erinevad?  <BRK/></PARA><PARA>Millist strateegiat   kavatseb komisjon rakendada läbirääkimistel Hongkongiga? <BRK/></PARA><PARA>Kuidas kavatseb komisjon   praktikas tagada Euroopa geograafiliste tähistuste kaitse ELi liikmesriikides   ja mujal maailmas? <BRK/></PARA><PARA>Kas USA saab ka edaspidi   eksportida Euroopa Liitu veine, mis kannavad traditsioonilisi nimetusi,   nagu  &quot;Chateau&quot;, &quot;Clos&quot;, &quot;Ruby&quot;, Tawny&quot;   ja &quot;Classic&quot;, ilma et ta peaks täitma teatavaid tootmis- ja   turustusreegleid, mida EL oma liikmesriikides toodetavailt veinidelt   nõuab? Kas on õige, et poolgeneeriliste nimetuste suhtes on kokku lepitud   üksnes praeguse olukorra säilitamises ja et USA-l lubatakse ka edaspidi   kasutada teatavaid nimetusi, nagu &quot;Champagne&quot;? <BRK/>   <BRK/></PARA></CONTENT></QUEST>