<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0128">O-0128/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96922">Izaskun Bilbao Barandica</PERSON> ja <PERSON ID="28176">Jeanine Hennis-Plasschaert</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0128">Teema: Piraatlus Somaalia rannikuvetes</OBJECT><CONTENT><PARA>Somaalia rannikuvetes toimuv piraatlus on alates septembrist oluliselt intensiivistunud. Näiteks hoitakse juba poolteist kuud vangistuses laeva &quot;Alakrana&quot; 36 meeskonnaliiget. Kuigi operatsioon Atalanta on Adeni lahel osutunud tõhusaks, näitavad hiljutised rünnakud, et piraatide suutlikkus suureneb, kuna nad intensiivistavad oma tegevust Aafrika idarannikul. Viimane rünnak toimus rannikust kaugel – 200 meremiili Seišellidest põhjas ning 650 miili Somaalia rannikust.  </PARA><PARA>Kas komisjon nõustub sellega, et piraatluse probleemi Somaalia rannikul on võimalik lahendada Euroopa Parlamendi 14. oktoobri 2008. aasta resolutsioonis esitatud põhimõtteid järgides?</PARA><PARA>Kas komisjon nõustub kala- ja kaubalaevade pardale sõjaväelise eskordi paigutamisega, nagu see toimub juba prantsuse laevade puhul? Kas taolised relvajõud saaks EL Navfori alusel moodustada Euroopa relvajõududest ? </PARA><PARA>Milline on komisjoni seisukoht IMO soovituste osas mitte paigutada kala- ega kaubalaevadele eraturvateenuse pakkujaid? Mida arvate eraturvafirmade ja relvajõudude kooskasutamisest ning selle juriidilistest mõjudest? </PARA><PARA>Kuidas saab komisjon avaldada liikmesriikidele survet, et need võtaksid kasutusele alalise õigusmeetme kinnipeetud piraatide kohtu alla andmiseks? Kas komisjoni arvates saaksid 2009. aastal Djiboutis IMO egiidi all Adeni lahe äärsete riikide vahel sõlmitud piirkondlikud kokkulepped aidata kaasa piraatluse osas kohalike lahenduste leidmisele ja Somaalia ametivõimudel selle probleemiga võitlemisele?</PARA></CONTENT></QUEST>