<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000081">O-000081/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="96821">Rui Tavares</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000081">Teema: Kodanikuvabaduste, justiits- ja siseasjade komisjoni delegatsiooni Lampedusa saare ja Sitsiilia külastuse järelmeetmed</OBJECT><CONTENT><PARA>Kodanikuvabaduste, justiits- ja siseasjade komisjoni delegatsioon külastas 24.–26. novembril 2011. aastal Sitsiiliat, et kontrollida sisserändajate ja varjupaigataotlejate keskusi. Pärast külaskäiku paluti Itaalia ametivõimudel esitada täiendavat teavet, kuid seniajani ei ole seda tehtud. See teave on väga oluline, et mõista 2011. aastal toimunut ja tagada sisserändajate ning nende kaitsega seotud probleemide asjakohane lahendamine. Vahepeal leiti pärast 17. märtsi Lampedusa saarele saabunud sadu inimesi kandvatest paatidest viis surnut. 74 Somaalia sisserändajat hoiti kolm päeva Lampedusast lõunas asuval Tuneesia kalalaeval, enne kui nad Tuneesiasse tagasi saadeti. Nõukogul palutakse üksikasjalikult selgitada (paludes vajaduse korral teavet Itaalia ametivõimudelt) järgmisi teemasid:</PARA><PARA>- viimased saabunud sisserändajad ning viis, kuidas hädaolukorraga on tegeldud;</PARA><PARA>- Lampedusa saarele saabunud inimeste arvud ja saabumiste kuupäevad, igas keskuses vastu võetud inimeste arv ning Lampedusa saarelt teistesse maismaal asuvatesse keskustesse saadetud saabujate arv;</PARA><PARA>- Lampedusa sadama sisserändajate jaoks ebaturvaliseks kuulutamise õiguslik raamistik ja põhjused ning kas otsus kavatsetakse uuesti läbi vaadata ning kui jah, siis millal;</PARA><PARA>- Lampedusa keskuse ümberkorraldamise ajakava ja õiguslik raamistik ning selle meedia ja Euroopa Nõukogu delegatsiooni eest sulgemise põhjused, ning kas ja millal kavatsetakse kõnealune otsus uuesti läbi vaadata;</PARA><PARA>- kinnipidamiskeskuste (CIE – kus toimub identifitseerimine ja väljasaatmine) ja varjupaigataotlejate vastuvõtukeskuste (CARA) õiguslik raamistik ning miks CIEdes paiknevaid varjupaigataotlejaid ei viida peale varjupaiga taotlemist üle CARAdesse; varjupaigataotluste töötlemist ja taotluste tulemusi käsitlev üksikasjalik teave;</PARA><PARA>- Itaalia ja Tuneesia ning Liibüa vaheliste praeguste ja eelnevate kokkulepete tekstid ja üksikasjalik teave nimetatud kokkulepete praktilise rakendamise kohta, eelkõige pärast Itaalia peaministri külaskäiku Liibüasse 2012. aasta jaanuaris;</PARA><PARA>- teave Sitsiilias asuvate CIEde ja CARAde juhtimise kohta, sealhulgas nii hoonete asukoha kui ka töövõtjate kohta; kas vastuvõtutingimusi on parendatud; kinnitused projekti Presidium jätkumise kohta järgmistel aastatel; saadud ELi rahalised vahendid ja nende kasutamine sisserände haldamiseks 2011. ja 2012. aastal;</PARA><PARA>- üksikasjalik teave Frontexi tegevuse kohta Sitsiilias; meetmed, mida EL ja Itaalia kavatsevad võtta, et rakendada otsust, mille Euroopa Inimõiguste Kohtu suurkoda langetas kohtuasjas Hirsi Jamaa ja teised <I>versus</I> Itaalia, mõistes hukka sisserändajate tagasisaatmise Liibüasse ilma nende juhtumit läbi vaatamata, sisserändajate seadmise väärkohtlemise ohtu, ning väljasaatmise tervikuna, kuna tegemist oli <I>de facto</I> kollektiivse väljasaatmisega.</PARA></CONTENT></QUEST>