<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0188">O-0188/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28161">Margrete Auken</PERSON>, <PERSON ID="28253">Eva Lichtenberger</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ0188">Teema: Campania jäätmekriis</OBJECT><CONTENT><PARA>Euroopa Kohus otsustas 4. märtsil 2010, et Itaalia ei täida ELi õigusakte, kuna ta ei ole loonud Campanias rajatiste võrgustikku, mis tagaks linnajäätmete kõrvaldamise inimtervisele ja keskkonnale ohutul viisil (otsus kohtuasjas C-297/08).</PARA><PARA>Itaalia ei ole aga kohtu otsuse täitmiseks vajalikke meetmeid võtnud. 23. oktoobril 2010 teatas komisjon, et praegune olukord on väga sarnane 2007. aasta kriisiga, mis ajendas komisjoni alustama Itaalia Vabariigi vastu rikkumismenetlust<FNREF FNIDREF="FN1"/>.</PARA><PARA>Milliseid meetmeid on komisjon võtnud või kavatseb võtta selle tagamiseks, et Itaalia pädevad asutused teostaksid jäätmete nõuetekohase kogumise, sorteerimise ja käitlemise üle tulemuslikku järelevalvet, nii et jäätmed ei kahjustaks inimeste tervist ja keskkonda, ja et piirkonna ametivõimud tuleksid välja usutava tegevuskavaga?</PARA><PARA>Kuidas hindab komisjon piirkonna keskkonnaministri Romano eelmise aasta juulis esitatud kavas sisalduvaid suuniseid? Kas need on komisjoni arvates piisavad? Ja kui ei ole, siis mis on puudu?</PARA><PARA>Millal alustab komisjon artikli 260 põhjal Itaalia vastu kohtumenetlust karistusmakse määramiseks, et panna Itaalia ametivõime Euroopa Kohtu otsust täitma, eelkõige tõestama, et praegused prügilad on ELi õigusega kooskõlas ega ohusta keskkonda ja kodanike tervist?</PARA><PARA>Kas komisjon kavatseb taotleda Euroopa Kohtu ettekirjutust, juhul kui laiendatakse looduskaitsealustes piirkondades asuvaid praegusi prügilaid või avatakse uusi Natura 2000 aladel, näiteks Vesuuvi rahvuspargis?</PARA><FN FNID="FN1">  Keskkonnavolinik Janez Potočniku avaldus jäätmekäitluse olukorra kohta Itaalia Campania maakonnas. Europa-pressiteade, 23. oktoober 2010.</FN></CONTENT></QUEST>