<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000261">O-000261/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="96873">Jürgen Creutzmann</PERSON>, <PERSON ID="4294">Heide Rühle</PERSON>, <PERSON ID="23788">Adam Bielan</PERSON>, <PERSON ID="96748">Cornelis de Jong</PERSON><BRK/><COMMITTEE COMMID="2867">Siseturu- ja tarbijakaitsekomisjon</COMMITTEE>i nimel</TI-AUTHOR></TI><OBJECT OBJID="OBJ000261">Teema: Avatud internet ja võrgu neutraalsus Euroopas</OBJECT><CONTENT><PARA>Komisjon võttis 19. aprillil 2011. aastal vastu teatise võrgu neutraalsuse kohta (KOM(2011)0222). Teatises osutatakse selgelt, et paljud teemad on seotud tarbijakaitsega, näiteks läbipaistvus ja teenuste kvaliteet, samuti õigus võrguoperaatorit vahetada. Tähtis on meeles pidada, et internet tuleb hoida avatuna, kindlustades samas, et selle kaudu pakutakse ka edaspidi kõrge kvaliteediga teenuseid raamistikus, kus edendatakse ja austatakse põhiõigusi, nagu intellektuaalomandi õigus, sõnavabadus ja ettevõtlusvabadus. </PARA><PARA>Kas komisjon kavatseb avaldada edasisi juhiseid operaatori vahetamise õiguse kohta, et võimaldada tarbijal valida oma vajadustele ja eelistustele kõige paremini vastav teenusepakkuja? Kui jah, siis kas juhistes käsitletakse ka vajadust anda selget ja sisukat teavet, mis võimaldab tarbijal teha teadlikke valikuid, eelkõige seoses tegeliku tarnimiskiiruse, teenuse kvaliteedi ja liikluse haldamisega, nagu andmeedastuse blokeerimine või piiramine või muud samasuguse mõjuga kaubandustavad, eriti mobiilses internetis?</PARA><PARA>Kas komisjon on seisukohal, et riiklikud reguleerivad asutused peaksid kasutama universaalteenuse direktiivi artikli 22 lõike 3 sätteid ning määrama kindlaks minimaalsed teenuste kvaliteedi nõuded, kui on oht, et teenuste kvaliteet halveneb ning võrguliiklust takistatakse või aeglustatakse? Kas komisjon jälgib sellega seoses, et tingimusi, mis piiravad juurdepääsu teenustele ja rakendustele ja/või nende kasutamist, rakendatakse kooskõlas ühenduse õigusega, nagu telekommunikatsiooni õiguslikus raamistikus on ette nähtud?</PARA></CONTENT></QUEST>