<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000010">O-000010/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON>, <PERSON ID="96821">Rui Tavares</PERSON>, <PERSON ID="97017">Ulrike Lunacek</PERSON>, <PERSON ID="4385">Hélène Flautre</PERSON>, <PERSON ID="96734">Franziska Keller</PERSON>, <PERSON ID="96909">Michail Tremopoulos</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000010">Teema: Sisserändajate ja varjupaigataotlejate olukord Kreekas</OBJECT><CONTENT><PARA>Euroopa Kohus ja Euroopa Inimõiguste Kohus tunnistasid Kreeka seoses mitme varjupaigataotlejate kohtlemise juhtumiga süüdi põhiõiguste rikkumises. Kreeka esitas 2010. aasta septembris komisjonile oma riikliku varjupaiga- ja rändepoliitika haldamise kava, mille kohaselt ELil palutakse järgmise kolme aasta jooksul anda Kreekale (tavapärast ja erakorralist) rahalist toetust sisserände vooluga seotud infrastruktuuri ja teenuste, oskusteabe ja koolituse, järelevalve ja kvaliteedikontrolli tarbeks, ning lisaks anda erakorralist rahalist toetust varjupaigamenetluse üleminekufaasi rakendamise ning esmase kontrolli ja vastuvõtukeskuste jaoks.</PARA><PARA>Poolteist aastat hiljem on Evrose piirkonnast Euroopasse sisenevate varjupaigataotlejate ja sisserändajate humanitaarolukord ikka veel murettekitav: inimesed surevad, põhiõigusi eiratakse ja lapsi peetakse kinni kohutavates tingimustes. Samal ajal on Kreeka tegutsenud kiiresti Kreeka-Türgi piiri militariseerimiseks ning hakanud ehitama piki piiri kulgevat tara ja kaevama kraavi, kuigi samas on näiteks sisserändajate vastuvõtukeskuse ehitus ajakavast kaugele maha jäänud. Kreeka võimudel paistab olevat raskusi neile varjupaigasüsteemi parandamiseks eraldatud vahendite kasutamisega.</PARA><PARA>1.  Millises ulatuses rahastavad liikmesriigid Kreeka varjupaiga- ja sisserände haldamist? Milliste fondide alusel ja milliste meetmete jaoks seda antakse?</PARA><PARA>2.  Mida kavatseb nõukogu ette võtta kindlustamaks, et Kreeka ametivõimud kasutavad nende käsutuses olevaid vahendeid, mis on mõeldud vastuvõtusuutlikkuse suurendamiseks ja rahvusvahelist kaitset vajavatele inimestele paremate tingimuste kindlustamiseks?</PARA></CONTENT></QUEST>