<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000174">O-000174/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000174">Teema: Tiibeti toetuseks korraldatud protestide mahasurumine Ungaris seoses Hiina peaministri Wen Jiabao visiidiga</OBJECT><CONTENT><PARA>25. juunil 2011 sai Ungaris vähemalt seitse inimest, kes on kas Tiibeti valitsusväliste organisatsioonide liikmed või Tiibeti päritolu, ilma põhjenduseta käsu kodakondsus- ja migratsiooniametisse ilmuda, kuna Ungarit külastas kõrgetasemeline Hiina delegatsioon eesotsas peaminister Wen Jiabaoga. Kõik need inimesed elavad ja töötavad Ungaris seaduslikult. </PARA><PARA>Kodakondsus- ja migratsiooniametisse läks ainult üks nendest, Namgyal Cevang, ning teda peeti seal kinni, kuni Hiina delegatsioon oli Budapestist lahkunud. </PARA><PARA>Peaminister Orbán kinnitas pressiteates, et Ungari imetleb Hiina panust nii oma riigi kui ka kogu maailma kodanike heaolu edendamisse ja arengusse ning soovib seega Hiinalt õppida.</PARA><PARA>27. juunil 2011 teatas peaminister Orbán Ungari parlamendis ühele suuliselt vastatavale küsimusele vastates, et Ungaris ei lubata ka tulevikus korraldada mitte ühtegi sellist meeleavaldust, mis võiks häirida välisriikide tähtsate esindajate ametlikke visiite ning seega kahjustada riigi strateegilisi huve. Tema parteisse kuuluvad parlamendisaadikud tegid samal päeval avalduse, milles mõistsid kodakondsus- ja migratsiooniameti käitumise hukka kui põhiseadusevastase ja põhiõigusi rikkuva. </PARA><PARA>Kas komisjon on nõus, et Namgyal Cevangi meelevaldset kinnipidamist kodakondsus- ja migratsiooniametis tuleb pidada Euroopa inimõiguste ja põhivabaduste kaitse konventsiooni artikli 5 rikkumiseks? Kas komisjon esitaks lühidalt oma seisukoha nimetatud küsimuses? </PARA><PARA>Kas komisjon on nõus, et peaminister Orbáni avaldus on vastuolus Euroopa Liidu lepingu artikli 6 lõikega 3, mille kohaselt „Euroopa inimõiguste ja põhivabaduste kaitse konventsiooniga tagatud põhiõigused (...) on liidu õiguse üldpõhimõtted”, ning et sellega rikutakse ka Euroopa Liidu põhiõiguste harta artikleid 11 ja 12 ning kodaniku- ja poliitiliste õiguste rahvusvahelisest pakti (artiklid 19 ja 21), milles Ungari on osalisriik? Milliseid meetmeid kavatseb Euroopa Komisjon võtta?</PARA></CONTENT></QUEST>