<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000076-R01">O-000076/2011/variant1</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96734">Franziska Keller</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28409">Raül Romeva i Rueda</PERSON>, <PERSON ID="96815">Judith Sargentini</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000076">Teema: Reageerimine Põhja-Aafrika ja Vahemere lõunapiirkonna rändevoogudele</OBJECT><CONTENT><PARA>Põhja-Aafrika poliitiliste revolutsioonide laine on toonud kaasa rändevood, kuna inimesed põgenevad ebastabiilsuse ja värgivalla eest. Eriti Liibüa praegune olukord on tekitanud suure sellest riigist põgenejate voolu. Muu hulgas ÜRO pagulaste ülemvoliniku ja Rahvusvahelise Migratsiooniorganisatsiooni IOM andmetel on naaberriikide Alžeeria, Tuneesia ja Egiptuse vastuvõtuvõime juba ammendatud ning naaberriikide Tšaadi, Nigeri ja Sudaani ohtliku siseolukorra tõttu tuleks piirkonna põgenike vastuvõtmist nendes riikides pidada sisuliselt võimatuks. Lisaks on teatatud umbes 7 000 Tuneesia ja 300 Liibüa põgeniku saabumisest Lampedusa saarele.</PARA><PARA>Arvestades, et kõnealused liikumised seavad löögi alla nii naaberriikide suhtes näidatava kui ka ELi sisese solidaarsuse, siis kas komisjon võiks vastata järgmistele küsimustele?</PARA><PARA>Kas komisjon on valmis tegema ettepanekut võtta vastu nõukogu otsus, millega vastavalt 2001. aasta ajutise kaitse direktiivi artiklile 5 tunnistatakse, et toimub ümberasustatud isikute massiline sissevool? Kui mitte, siis kas komisjon saab näidata, miks ta on seisukohal, et praegune olukord Põhja-Aafrikas (Liibüas) ei kuulu nimetatud direktiivi kohaldamisalasse, ning kas ta saab selgitada, millal tema arvates mingi olukord kuulub nimetatud direktiivi kohaldamisalasse?</PARA><PARA>Mida ta kavatseb teha, et aidata sellistel piirkonna riikidel nagu Tuneesia ja Egiptus olukorraga toime tulla ja toetada isikuid, kes ei saa piirkonnast lahkuda, s.t neid, kes võivad vajada rahvusvahelist kaitset ja neid, keda ÜRO Pagulaste Ülemvoliniku Amet on juba tunnistanud põgenikeks, eriti Sahara-taguste riikide elanikke?</PARA><PARA>Kuidas komisjon tagab, et konflikti eest põgenejad saavad võimaluse taotleda rahvusvahelist kaitset?</PARA><PARA>– Teadete kohaselt Lampedusale saabunud saatjata alaealiste erilist kaitsetust arvestades – mida kavatseb komisjon teha selleks, et tagada nende piisav kaitse?</PARA><PARA>– Mida ta kavatseb teha konflikti eest põgenejate ja eriti rahvusvahelist kaitset vajavate varjupaigataotlejate ümberpaigutamiseks ja -asustamiseks ELis ja eri liikmesriikides? </PARA><PARA>– Mida ta kavatseb teha selleks, et rajada süsteemikindlam liikmesriikide vahelise solidaarsuse mehhanism konflikti eest põgenevate ja Vahemere piirkonda saabuvate isikute ümberasustamiseks?</PARA><PARA>– Mida ta kavatseb pikemas perspektiivis teha selle tagamiseks, et ELi ühine varjupaigasüsteem saaks 2012. aastaks tegelikkuseks?</PARA></CONTENT></QUEST>