<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0177">O-0177/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0177">Teema: Varjupaigamenetluse direktiivi alaseid nõukogus lahendamata küsimusi käsitleva teabe edastamine Euroopa Parlamendile ja komisjonile</OBJECT><CONTENT><PARA>Komisjon esitas 8. septembril Euroopa Parlamendile ja nõukogule aruande 1. detsembri 2005. aasta direktiivi 2005/85/EÜ (liikmesriikides pagulasseisundi omistamise ja äravõtmise menetluse miinimumnõuete kohta) kohaldamise kohta (KOM(2010)0465).</PARA><PARA>Aruandes on selgelt näha, et liikmesriikide varjupaigamenetluste vahel esinevad erinevused. Juba ainuüksi sellepärast on 2005. aasta direktiiv (2005/85/EÜ) vaja kiiremas korras uuesti sõnastada.</PARA><PARA>Samas on mõned liikmesriigid väljendanud muret taolise ühtlustatud lähenemisviisi pärast. Selle tulemusena on kõnealust aruannet käsitlevad arutelud ja läbirääkimised täielikult seiskunud, aeglustades päris eesmärgini jõudmist, milleks on ühise varjupaigasüsteemi sisseseadmine ELis 2012. aastaks.</PARA><PARA>Komisjon tunnistas samuti 29. septembril toimunud tehnilisel koosolekul, et tal puuduvad olulised andmed väga mitme 2005. aasta direktiivi kohaldamises osaleva liikmesriigi kohta. Seetõttu on komisjonil raske olla nõukogule abiks läbirääkimisi pidurdavate lahendamata küsimuste käsitlemisel.</PARA><PARA>Kas nõukogu võiks tuua välja varjupaigamenetluse direktiivi suhtes ühise seisukoha saavutamisega seotud lahendamata küsimused, sealhulgas mitme liikmesriigi argumendid, et taastada läbirääkimised otsustava tähtsusega varjupaigapaketi teemal ja pidada kinni kavandatud tähtajast?</PARA></CONTENT></QUEST>